Irekia Eusko Jaurlaritza - Gobierno Vasco :: EHAA xedapena 201504551\nAldizkariaren data: 2015-10-28 Aldizkari honetan argitaratua: 2015205\nEDIKTUA, ezkontzaz kanpoko seme-alabentzako neurrietarako 297/2014 prozeduraren ondoriozkoa.\nOrgano emailea: DONOSTIA-SAN SEBASTIÁNGO LEHEN AUZIALDIKO 3 ZENBAKIKO EPAITEGIA\nXedapenaren data: 2015-09-24\nHurrenkenaren zenbakia: 201504551\nDonostiako Lehen Auzialdiko 3 zenbakiko Epaitegia.\nGuraso eta seme-alaben arteko harremanak arautzea 297/2014.\nDemandatzailea: Valentina Lopez Barreto.\nAbokatua: Pablo Jimenez Sistiaga.\nProkuradorea: Amets Maider Ruiz de Arbulo Aizpuru.\nDemandatua: Pedro Romero.\nGaia: guraso eta seme-alaben arteko harremanak arautzea.\nAipatutako judizioan 443/2015 apaia eman zen 2015-09-24an. Honako hau dio ebazpen horren epaitzak:\nFuntsean baiesten dut epaitegietako produradore Amets Maider Ruiz de Arbulo Aizpuruk Valentina Lopez Barretoren izenean eta ordez aurkeztutako demanda, Pedro Romeroren aurkakoa; horrenbestez\nXXXXX alaba adingabearentzako neurri hauek hartzea erabaki dut:\n1.– Zaintza eta jagoletza esleitzea. XXXXX adingabearen zaintza eta jagoletza Valentina Lopez Barreto amari esleitzen zaizkio.\n2.– Guraso-ahala. Guraso-ahalak guraso biena izaten segituko du, Kode Zibilaren 156. artikuluan xedatutakoarekin bat.\n3.– Egonaldi-, komunikazio- eta bisita-araubidea. Ez da aitaren eta seme-alaben arteko bisita-araubide bat ezarri behar. Aitak seme-alabekin harremanetan hasi nahi badu berriro, gurasoen artean adostu beharko dute hori. Adostasunik badago, Pedro Romerok neurri hau aldatzeko eska dezake.\n4.– Mantenu-pentsioa: aitak XXXXX alaba adingabearen mantenu-pentsioa ordaindu beharko du, harik eta hura adinez nagusi izatera iritsi eta ekonomikoki independentea izan arte edo izateko moduan egon arte, fede onez jokatuta. Pentsio hori hilean 150 eurokoa izango da, eta urteko hamabi hilabeteetako lehenengo bost egunetan ordaindu beharko dio amari. Pentsioa urtero eguneratuko da, horretarako errekerimendua egin beharrik izan gabe, Estatistikako Institutu Nazionalak edo horren ordezko erakundeak ezarritako Kontsumoko Prezioen Indizearen aldaketen arabera, abendutik abendura neurtuta; lehen eguneratzea 2016ko urtarrilaren batean gauzatuko da.\nAitak zuzenean ordaindu behar dituen era horretako gastuak ez dira kenduko ebazpen honen arabera ordaindu behar duen pentsiotik.\nAlabaren bizitzan sortzen diren ezohiko gastuak –zein ez baitira ekonomikoki independenteak– aitak eta amak ordainduko dituzte, erdibana. Ebazpen honen oinarri juridikoetan ezarritakoarekin bat etorriz, kontzeptu horretatik kanpo utziko dira, esaterako, eskola-uniformearen edo -liburuen gastuak (urtero errepikatzen badira); baina beste batzuk berriz sartuko dira, eta katalogo posiblea osorik adierazteko asmorik gabe, honako hauek dira horietakoak: gastu medikoak, kirurgikoak, ospitalekoak, ortopedikoak, dentistarenak, psikologikoak, farmazeutikoak, ortodontziakoak, logopediakoak, eta, oro har, osasun-sistema publikoan edo dagokion medikuntza-erakundetan sartzen ez diren gaixotasun fisiko edo mentalei lotutakoak, bai eta –prestakuntza-arloan– eskolan atzeratuta egonez gero derrigorrezko ikasgaiei buruzko klase partikularretakoak ere. Egin beharreko gastua medikoa bada eta Gizarte Segurantzak edo dagokion erakunde medikoak ordaintzen ez badu eta beharrezkoa bada, erdibana ordainduko dute aitak eta amak; horretaz gain, fakultatiboa eta tratamendua bi gurasoek elkarrekin adostutakoak izango dira.\nGoragoko lerroaldean zehaztutako aparteko gastuak egiteko, guraso bien adostasunezko erabakia beharko da, betiere hura egin aurretik; eta adostasunik ez bada, arazoa epailearen esku utzi beharko da, zeinak erabakiko baitu gastua bi gurasoek egin beharko duten ala ez ebazpen honetan ezarritako proportzioan. Ebazpena aldekoa izango da, baldin eta alabarentzako beharrezkoa eta egokia bada gastua eta familiaren zirkunstantziekin bat badator. Premiazko diren presako gastuei dagokienez, aldez aurretik ezin bada, aski izango da beste gurasoari ondoren jakinaraztea.\nAparteko gastuak ordaintzeko obligazioa amaitu egingo da alaba –adin nagusikoa edo legez emantzipatua izanik– ekonomikoki independentea izaten denean, 150. eta 152. artikuluetako amaitze-kausei kalterik egin gabe.\nEpaiaren aurka aurkeztutako errekurtsoek ez dute etengo aurreko neurrien eraginkortasuna.\nProzesuko kostuak ez zaizkio berariaz inori ezartzen.\nAurkaratzeko modua: apelazio-errekurtsoa, Gipuzkoako Probintzia Auzitegian (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, honako hauek adieraziko dira: aurkaratzea zein alegaziotan oinarritzen den, apelatutako ebazpena zein den, eta zein erabaki aurkaratzen diren (PZLb, 458.2 artikulua).\nErrekurtsoa jarri ahal izateko, 50 euroko gordailua jarri behar da, eta, hori egin ezean, ez da bera izapidetzea onartuko. Gordailua egiteko, zenbateko hori kontsignatu beharko da epaitegi honek Banco Santanderren duen Gordailu eta Kontsignazioen kontuan. IBAN zenbakia hauxe da: ES55 0049 3569 92 0005001 274; eta kontzeptua: 1847 0000 00 0297 14. Ordainagiriaren kontzeptua idazteko hutsunean, «Errekurtsoa» dela adierazi beharko da (kodea: 02-Apelazioa). Diru-kopuru hori zainpean jarri izana egiaztatu beharko da errekurtsoa aurkeztean (BJLOko 15. xedapen gehigarria).\nEta lehen auzialdi honetan behin betiko epaituz, erabaki eta sinatu dut.\nPedro Romero demandatuaren egungo bizilekua ezezaguna denez, aipatutako ebazpena Euskal Herriko Agintaritzaren Aldizkarian ediktu bidez jakinaraztea erabaki da, Prozedura Zibilaren 1/2000 Legearen 497.2 artikuluan xedatutakoaren arabera (PZLb).\nEbazpen horren aurka, apelazio-errekurtsoa aurkez dezake demandatu auzi-iheslariak.\nJakinarazten den ebazpenaren testu osoa auzitegi honetako bulego judizialean dago, interesdunaren eskura.\nDonostia, 2015eko irailaren 24a.\n75 Euskal Etxetako euskarazko eskolak diruz lagunduko ditu HABEk 2012/13 ikasturtean\nEDIKTUA, ezkontzaz kanpoko seme-alabentzako neurrietarako 344/2015 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako 487/2015 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako 307/2015 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako 550/2014 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako 267/2016 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako 252/2015 prozeduraren ondoriozkoa.


Dantzan agurtuko dute Joseba Juarez gaur iluntzean - Goierriko Hitza : Goierriko Hitza\nDantzan agurtuko dute Joseba Juarez gaur iluntzean\nOstiralean zendu zen ordiziar dantzaria; gaur 19:00etan izango da hileta\nOrdizian, Goierri osoan eta haratago ezaguna zen Joseba Juarez. Ostiralean zendu zen dantzaria minbiziaren aurkako borroka luzearen ondoren. Gaur iluntzean arratsaldeko 19:00etan izango da hileta Ordiziako parrokian; azken agurra dantzatuko diote eta nahi duten guztiei parte hartzeko deia egin die Amets Bide dantza taldekoek. Ordiziako dantza taldearen urteurren ospakizunetan lehen lerroan izan da aurten Juarez. Dantzari egunean aritu zen dantzan, Santa Ana jaietan txupinazoa botatzeko ardura hartu zuen Edurne Saezekin batera eta urriaren 25eko urteurren jaialdian, berriz, lore sorta jaso zuen kideen eskutik. “Urteurren honetan dantzan gozatu duela badakigu, guk berarekin gozatu dugun bezalaxe”, diote Amets Bidekoek. Asko izan dira Juarezen heriotza ezagutzean izan diren erreakzioak, elkarteenak, dantza taldeetakoenak zein norbanakoenak. Aurtzaka dantza taldeko Mikel Sarriegik hala idatzi zuen Dantzan.com web atarian albistea ezagutzean: “Dantza taldeko dantzari eta maisu, Ordiziako tradiziozko maisuen lerro luzeko oinordeko gaztea. Hainbat eta hainbat talde eta dantzarien kide eta lagun izandakoa, gidari izan dugu zorionez azken momentura arte, eta gidari izaten jarraituko du, eredu ederra dugulako. Dantzan bego”.\nOstiralean Joseba Juarez gure artetik joan zitzaigun. Lanak izan genituen berria irensten, borrokatu duen guztiarekin berriz ere gure artean dantzan izango genuela ziur baikeunden. Begiak itxi eta gure artean ikusten dugu; dantzari egunean dantzan, jaietan txupinazoa botatzen… Urteurren honetan dantzan gozatu duela badakigu, guk berarekin gozatu dugun bezalaxe. Begiak ireki eta bere hutsunea sentitzen dugun bakoitzean, zerura begira jarriko gara. Ondo baitakigu izarrak ere dantzan jarriko dituela! Taulara irteten garen bakoitzean, zerura begiratu eta bertatik arituko zaigu, gure pausoak markatu eta dantzak zuzentzen. Askotariko doluminak jaso ditugu; dantza talde, herritar… maite genuen guztiongandik jasoak eta familiari besarkada bero batez helaraziko dizkiogu. Zuregatik eta zuretzat, Joseba.\nAmets Bide dantza taldea


La Milagrosaren jarraipena exijitzen diegu Hijas de la Cruz eta Kristau Eskolari, Barakaldoko alkateari eta hezkuntza Departamentuari | LAB SINDIKATUA\nIrakaskuntza Gizarte ekimeneko ikastetxeak La Milagrosaren jarraipena exijitzen diegu Hijas de la Cruz eta Kristau Eskolari,...\nLa Milagrosaren jarraipena exijitzen diegu Hijas de la Cruz eta Kristau Eskolari, Barakaldoko alkateari eta hezkuntza Departamentuari\nAtzo, Gasteizko Parlamentuan Legez Besteko proposamen bat onartu zen non La Milagrosa Ikastetxeak titulartasun bat edukiz gero hurrengo ikasturtea hasi ahal izango duen Barakaldoko Udaleko Minas eraikinean. Gainera proposamen honek aurreko otsailean Barakaldoko Udal Batzan onartutakoa osatzen du. Mozio honek, La Milagrosa Ikastetxea aurrera jarraitu ahal izateko, Barakaldoko Alkatea eta Hezkuntza Departamentua behar beste kudeaketa egitera eta beharrezkoak diren baliabideak ipintzera premiatu egiten zituen.\nGauzak horrela, espekulatzailea den Miranda Fundazioak inposatutako alokairuaren arazoa kenduta, Hijas de la Cruz kongregazioak eta Kristau Eskolak ez daukate inolako aitzakirik La Milagrosa proiektuarekin jarraitu ahal izateko.\nHori dela eta, LABek Kongregazioari eta Kristau Eskolari ikastetxeko titulartasunarekin jarraitzea exijitzen die. Barakaldoko Alkatea den Amaia Del Campori, bizkortasuna Minas eraikinaren lagatzean. Eta Hezkuntza Departamentuari berehalako Familiek egindako matrikulen errebertsioa eta behar den kudeaketa la Milagrosa aurrera jarraitzeko.\nBeste aldetik, gogor kritikatu nahi ditugu PNV, PSE eta PP alderdiak orain arte ez dutelako ezer ere egin La Milagrosa aurrera jarraitzeko. Aldi berean, Gasteizen zein Barakaldon eurek adostatutako proposamenen jarraipena egitea exijitzen diegu. Horrela 350 familiei eta 39 langileei konponbide bat eman izango ahal zaie.\nHorrez gain, LABek familiak eta langileak zoriondu nahi ditu, 5 hilabete hauetan egindako mobilizazioei esker lortu delako La Milagrosa bizirik mantentzea. Borroka eredugarria izan den arren oraindik azkenengo aldapa falta da.


“THE BIG GAME 5.0” – LIZEO ANTZOKIA – (GERNIKA)\n« “BAT” – TEATRO GAYARRE ANTZOKIA – (PAMPLONA)\n“NOMADAK” – TEATRO BEÑAT ETXEPARE – (VITORIA-GASTEIZ) »\nSARRERAK EROSI – THE BIG GAME 5.0\nThe Big Game 5.0-k eszenatokia xake-taula bihurtzen du La Inmortal partida irudikatzeko, Londresen jokatutako partida bat (1851), edertasunagatik ezaguna.\nXakearen espirituak bere gorputza taularen egituraren azpian ezkutatzen du, eta, azkenean, bertan sartzen da, jolas bihurtzeko. Antzezleek rol desberdinen artean bidaiatzen dute: erregina bat, alfil bat, zaldi bat, peoi bat, kontrako bi bando. Azkenean, koadro barroko baten nahasmenean bukatzen da, eta horrek erakusten digu, posizioa, nortasuna edo ideologia alde batera utzita, guztiok gauza bera garela, gorputzak.\n“Badakizu errusiarrak munduko xake jokalaririk onenak direla elkarrekin jokatzen dutelako, talde bezala, batez ere atzerapenetan. Elkarri laguntzen diote. Guk, amerikarrok, bakarrik lan egiten dugu denok oso indibidualistak garelako “serie Gambito de Dama\nZuzendaritzako laguntzailea: Robert Jackson\nInterpreteak: Pilar Andrés, Aiala Etxegarai, Natalia g. Muro, Isabel Álvarez eta Iñigo Rementeria\nArgiztapena: Octavio Más sonido: MARC Cano\nArgi- eta soinu-teknikaria: MARC Cano\nEkoizpena: Vanesa Fuentes\nBideoa: Beñat Fontaneda\nLaguntzak: Eusko Jaurlaritzako Kultura Saila, Azkuna Fundazioa, Arragua, Dantzerti, La Fundición, Harrobia, EHU, Sopela, Fuga Gunea.


Geldiunea, aldaketa eta hausnarketa – Sarean\nGeldiunea, aldaketa eta hausnarketa\nBy Jabi Zabala | 2005/06/12\nTartea ataleko Interneti buruzko azken orrialdea izango da Berrian datorren astean argitaratuko dena. Ez dakit uda ondoren Interneti buruz idazten jarraituko dudan, zortzi urte lar da eta aldaketa baten beharra sentitzen dut, horretan ere. Udaren etorrera aldaketa garaia da, gogo gutxiago dut idazteko eta gehiago beste gauza batzuk egiteko. Uztaileko oporraldiak hainbat gauza egiteko aukera emango dit eta aldaketa garaia izango da niretzat, zentzu askotan. Honen guztiaren inguruan apur bat mamurtzeko eta nire bizitzan oreka pixkat bilatzeko baliatu nahi dut uda.\nIrrikaz nago udako oporraldiaren begira. Izan ere, negu (edo ikasturte) honetan oso saturatuta ibili naiz, astean gutxienez sei egun lan egiten eta behin-behineko ondorio bat bederen aspaldi aterata daukat: ordu gutxiago eman behar ditut teklatu aurrean eta gehiago mendian, hondartzan, kalean…\nBeste sumaketa bat: Interneti buruz idazten marka guztiak hautsi ostean aitortu behar dut nekatuta nagoela. Ekainak eta udak izango dute zerikusirik agian, baina aireak aldatzeko garaia dela uste dut, proiektu berriak ditut esku artean, Interneti buruz idazteak baino gehiago ilusionatzen nautenak. Zortzi urte hauetan sareari buruz idatzitako guztiak, helburu teknofiloak… Ez daukat erabat garbi norainoko eragina izan duten ezta eragin hori onerako izan den.\nEsaten duten moduan, azkenaldion nahiko enkasillatuta nagoela iruditzen zait eta, bitakora eduki arren, nik nahi dudanari buruz eta nahi dudan neurrian ez dudala idazten somatzen dut. Denbora asko dedikatzen diot ordenagailuari (ez bakarrik Interneti) eta hori ez dut uste gehiegi aldatuko denik gaia aldatzen badut. Azken finean teklak erabiltzen jarraituko dut idazteko eta sarea informazioa biltzeko. Nire “benetako” lanean ere hori dut lanabes eta sarea adierazpide.\nBaina, bestalde, idazle eta webmaster konpultsiboa naizela konturatuta nago. Sumaketa horiek guztiak gorabehera, aldaketarako nire ezkutuko arrazoia beste enbarkada berri batzuetan sartzeko denbora ateratzea da, agian gerora desoreka bera sentitzeko, baina beste diskurtso, gai eta forma batzuk ditut esku artean, komunikazioari eta Interneti lotuak (ezinbestean) horiek ere. Aurreko gehienek bezala, hauek ere ez didate txakur txiki bat ere emango, aitzitik, denbora eta dirua kenduko didate, baina grina, harra edo monoa asetzeko balio izango ahal dute. Proiektu berri horiek datozen egunotan ezagutuko dituzue.\nUdaldiko oporraldia, beraz, proiektu horiek elikatzeko baliatzeaz gain, etorkizunaz mamurtzeko, etxe-aldaketa egiteko, familiari kasu gehiago egiteko… A! eta atsedena hartzeko ere egunen bat gorde beharko dut.\n← Phishing, datu arrantzaleak Sarea adierazpide libre bakarra denean →\n16 thoughts on “Geldiunea, aldaketa eta hausnarketa”\nZuk diozu: “Zortzi urte hauetan sareari buruz idatzitako guztiak, helburu teknofiloak… Ez daukat erabat garbi norainoko eragina izan duten ezta eragin hori onerako izan den”.\nEz dizut nik ukatuko nekatuta egoteko edo aldatzeko gogoa izateko eskubidea, baina behintzat ez dadila horregatik izan. Ziur egon gauza oso interesgarriak idatzi dituzula eta eragin handia izan dutela jende askorengan, eta onerako noski!\nEdozein modutan, ziur zure hurrengo enbarkadak ere interesgarriak izaten jarraituko dutela! Hemen jarraituko dugu txintxo-txintxo horien berri jakiteko…\nIgorrekin bat nator. Astero artikulua idazteak dakarren zama barik, Jabiren iruzkin, proposamen, idarokizun, eta batek daki zer, baina interesgarria seguru, ikusiko dugu … ez dakit non…\nDeskantsatu eta eguzki pixkat hartu, txo!, bestela erretratuetan Drakula baino zurbilago ematen duzu eta 🙂\nBeno, igor, eskerrik asko eta argitu behar dut idatzitakoa: ez dakit noraino, baina bai, uste dut zerbaiterako balio izan duela, bestela negatiboegia emango dut. Eguzkirako babesa be hartu biarko juau ezta Eneko?\nIñaki Alegria 2005/06/13\nZure artikuluek balio handikoak izan direla uste dut. Nire inguruan, Informatika Fakultatean, preziatuak direla ez dut dudarik.\nHala ere, ziur proiektun berrian ere interesa piztuko diguzula!\nAnimo proiketu horrekin!\nBerriak eta euskal sareak asko galduko du artikuluak idazteari uzten diozunean, baina zure proiektu berriekin askoz gehiago irabaziko duelakoan nago. Proiektu horien zain geldituko naiz ba! Jarraitu horrela!\nArretaz jarraituko ditut zure proiektuak ;P Eskerrik asko 8 urteetan zehar idatziriko idatzi guztiengatik, ez dut dudarik Internetera itzuliko zarela egunen batean; hor egongo gara itxaroten irakurtzeko prest.\n“ez dut dudarik Internetera itzuliko zarela egunen batean” eta horrelakoak bota dituzue, lasai! Ez da inolako tragedia izango. Gainera, esan dudanez, “ez dakit uda ondoren Interneti buruz idazten jarraituko dudan” esan dudanean zalantza besterik ez dut adierazi, eta paperari dagokionez bakarrik. Esan nahi dudana da gaiz aldatzearen beharra edo gaietan aniztasuna bilatzearen beharra sentitzen dudala, beste gogoeta batzuen artean. Estimatzen dira iruzkinak eta ondo pasa denok uda.\nZorionak eta eskerrik asko egin duzun lanagatik, ondo merezitako atsenaldia aspaldi irabazita daukazu.\nOso artikulu interesgarriak idatzi duzunez, gogoan izango zaitugu BERRIAko irakuleok, bere garaian Luistxok EGUNKARIAn idazten zituen artikuluak bezala.\nZauden tokian zaudela, ondo ibili, eta topa egin dezagula.\nGoio Telletxea 2005/06/13\nez duk gutxi erabaki hori hartzea. Oso duina da,…lan berean denbora gehiegi eramateak azkenean monotonia bat sortarazten du. Ta gainera gai hauek asko engantxatzen dute. Ordu asko eskeini behar zaion lanbide bat da, egunero berritzen dena gainera.\nAnimo Jabi. Aurrera zure proiektu berriekin!! Zorionak eta milesker orain arte egindako ibilbideagatik.\nJose del Moral 2005/06/14\nBerri txarra da, baina espero dut Sarean.com online jarraituko dela.\nGauza bera esan nahi dizut nik. Informatikaz oso-oso gutxi dakidan arren, oso gustura irakurtzen nituen Berrian argitaratzen zenituen artikuluak. Gero zure bloga ezagutu nuen, eta hona egindako bisitak are interesgarriagoak zirela konturatu nintzen. Beraz, Berriakoa uzten baduzu (normala ere bada eta…), gutxienez blogari eutsi! Eta emango diguzu zure egitasmoen berri, ezta? Animo!!!\nNeuk Egunkarian egiten nuen Nabigatzen hura baino dexente hobea izan da zure ibilbidea Egunkariako eta Berriako sail hauekin. Matraka gehigarriko atal zibernetikoaren aldean ere, Tartean idatzi izan duzuna askoz hobea iruditzen zait. Zorionak egin duzun lanagatik. Proiektu berrietan asko emango duzu, horretaz ere seguru nago.\nAupa Jabi: Pena ematen dit berri hau. Nire kasuan egunero sartzen naiz zure bloga irakurtzeko ze berri edo iritzia ipini duzu eta noski astero entzuten dut irratia.com. Espero dut sarean.com eta irratia.com jarraitzen ditu online. Baina besterik ez animo zeure proiektu berriak eta mila esker denagatik\nHor goian idatzita dago esan beharreko guztia, baina behintzat hemen utzi nahi dut nire esker ona.\nDuela urtebete pasatxo, zure orria aurkitu zuen kasualitatez ezjakin honek. Blog bat zer zan ez zekien honek. Gustatu, eta harrezkero makina bat gauza sortu ditu.\nBeraz, eskerrikasko hor egoteagatik, orduan, eta ondoren.\nOndo izan, itsaso berri hoietan.\nUtzi erantzuna Jose del Moral(r)i Utzi erantzuna


Berdintasun plana - Lantik\nLantikek emakumeen eta gizonen artean tratu eta aukera berdina barneratzen duten politikak zehaztu eta garatzeko konpromisoa aitortzen du. Helburua sexuarengatik zuzenean edo zeharka ez diskriminatzea da, gure erakundean egiazko berdintasuna lortzeko neurriak bultzatu eta sustatzearekin batera. Ildo horri eutsiz, emakumeen eta gizonen arteko berdintasuna da gure korporazio eta giza baliabideei buruzko politikaren printzipio estrategikoa, 3/2007 Lege organikoak, martxoaren 22koak, emakumeen eta gizonen arteko berdintasun eraginkorrerako denak, xedatutako printzipioaren definizioarekin bat. Halaber, 4/2005 Legeak, otsailaren 18koak, emakumeen eta gizonen berdintasunerako xedatutakoak, ezarritako printzipio orokorrei erreparatzen zaie.\nLantikek bere jarduera garatzen duen eremu bakoitzean, hautespenetik sustapenera arte, ordainsarien politikatik, prestakuntzatik, lan- eta enplegu-baldintzetatik, lan-osasunetik, lanean denbora antolatzetik eta bateratzetik pasata, emakumeen eta gizonen arteko aukera berdintasunaren printzipioa onartzen du eta, bereziki, zeharkako diskriminazioari arreta eskaintzen dio. Kasu horietan “itxuraz, neutroa den xedapen, irizpide edo jardun batekin, sexu bateko pertsonak beste sexu bateko pertsonarekiko desabantaila berezia du”.\nSormenaren, segurtasunaren eta herritarrentzat teknologia erabilgarrien aldeko zaletasuna dugu.\nLorpen berrietara iristen laguntzea nahi dugu.


XXXI. XABIER LIZARDI SARIA\nTOKIA: KULTUR JARDUERAK/ XXXVIII. XABIER LIZARDI SARIA (2019 deialdia)\nBASARRI BERTSO-PAPER SARIA\nXXXVIII. XABIER LIZARDI SARIA (2019 deialdia)\nMODELO ARETOA. 2020 urtarrila-ekaina\nADARRETATIK MUSIKA JAIALDIA\nKALERKI kale antzerki jaialdia\nXXXVIII. XABIER LIZARDI SARIA\nZarauzko Udalak, Euskara Biziberritzeko Plan Nagusiaren (EBPN) barruan, XXXVIII. XABIER LIZARDI SARIA, Haur Ipuin Lehiaketa antolatu du. Haur eta gaztetxoentzako literatura suspertzea du helburu, eta 18 urtetik gorako egileei zuzenduta dago.\nSariketa honetan parte hartzeko, ondorengo baldintzak bete behar dituzte aurkeztutako ipuinek:\nHaur edo gaztetxoentzako ipuina izatea\nJatorriz euskaraz idatziak izatea.\nLanak originalak, argitaragabeak eta beste inolako lehiaketetan saritu gabeak izatea.\nGaia librea izango da.\nPartaide bakoitzak lan bat edo gehiago aurkez dezake.\nLana aurkeztu ondoren, partaideak ezingo du bere lana jaso, ezta lehiaketari uko egin ere.\nLanak aurkeztean honako baldintzak bete beharko dira:\na) Makinaz/ordenagailuz idatziak izatea, letra-mota: “Times New Roman”, lerro artean tarte bikoitza utzita eta DIN A-4 neurriko orrietan.\nb) Lan bakoitzaren ale bat bidaltzea, ongi josia, zenbakitua, koadernatu gabea eta era soil batez tolestua.\nc) Izengoitiz sinatuak izatea. Aparteko gutun-azal itxi baten barruan adieraziko dira: izengoitia, izen-abizenak, helbidea eta telefonoa.\nd) Posta arruntez bidalitako lanak ziurtatutako gutunean bidali beharko dira.\ne) Xabier Lizardi Literatur Sarirako dela adieraziko da.\n4.- LANEN LUZERA\n24.000 karaktere baino gutxiagoko lanik ez da onartuko.\n5.- LANAK AURKEZTEKO EPEA\n2019ko azaroaren 15ean\n6.- LANAK NORA BIDALI\nZarauzko Udala – Kultura Departamentua\nSanz-Enea Kultur Etxea\nNafarroa kalea 22. 20800 Zarautz\nEpaimahaia honela osatuko da: literaturan adituak edo idazleak (3) eta Idoia Garzes (2018ko lehiaketako irabazlea).\nXXXVIII. deialdi honetako irabazleari hurrengo deialdiko epaimahaikide izatea eskatuko dio Udalak.\nZarauzko Udalak bere ordezkaria izango du epaimahaian eta idazkaria ere izendatuko du. Udal ordezkari hori izango da epaimahaiburua eta bera arduratuko da gaiak bideratzeaz; lan-teknikoari dagokionez, berriz, epaimahaikide adituek izango dute erabakitzeko ahalmena.\nSaria bakarra izango da, 4.000,00 eurokoa. Epaia 2020ko urtarrilean emango da jakitera.\nSariaren diru kopuru honek indarrean dagoen legedian ezarritako atxikipena izango du, horrela badagokio.\nLanek behar adinako mailarik ez balute, saria eman gabe gera liteke.\nEpaimahaiak egokia ikusten badu, saria lan bakar bati eman arren, aipamen bat edo gehiago egin ditzake, beste zenbait lanen bikaintasuna adierazteko. Era berean, lan hori argitaratzeko aukera eman diezaioke egileari Udalak.\n10.- SARI BANAKETA ETA LAN SARITUAREN ARGITALPENA\nSaritutako lana argitaratu egingo da.\nZarauzko Udalak 2.500 ale kaleratuko ditu, eta argitaletxeak, gainera, bere edizio propioa argitaratuko du. Argitalpena sari banaketa egunean kaleratuko da, 2020ko apirilean, hain zuzen ere.\nZarauzko Udalak saritutako lana digitalki argitaratzeko eskubidea izango du, liburu elektronikoetarako.\nSaritutako lanaren egile eskubideak Zarauzko Udalaren esku geratuko dira hurrengo hamar urteotarako, ohiko liburuan zein liburu elektronikoan argitaratu ahal izateko. Hamar urte eta gero, lanaren idazleak berreskuratu egingo ditu egile eskubideak.\n11.- SARITU GABEKO LANAK\nItzuli egingo dira, eta egileek edo horien ordezkariek jaso ahal izango dituzte, epaia ezagutzera eman osteko hiru asteetan. Horrela egin ezean apurtu eta bota egingo dira. Erakunde antolatzailea ez da arduratuko itzultzean galtzen diren lanez edota kopiez.\n12.- LEGE BARRUTIA\nZarauzko Udalak saritutako lanak ustiatzeko eskubidea izango du, sariaren zenbatekoaz gain bestelako ordainketarik egin gabe, horixe izango baita ordainketa bakarra eta guztizkoa; beraz, egileek hitz ematen dute ondorengoetarako:\na) Mugarik gabeko epean eta argitaratu zein komertzializatzeko erabiltzen den modua edozein dela ere, lanak erreproduzitu, banatu eta saltzeko eskubideak Zarauzko Udalaren esku uzten dituztela.\nb) Udalak eskubidea du bere kabuz edo argitaratzeko zerbitzu publiko edo pribatuaren bitartez, beharrezko iruditzen zaizkion edizioak argitaratzeko; edizio bakoitzerako ale kopurua Udalak erabakiko du.\nArautegi honetan jasotzen ez den gorabeherarik sortzen bada, sariketara aurkezten diren idazleek auzi guztiekiko erabakia erakunde antolatzailearen esku utziko dute.\nLehiaketa honetan parte hartzeak oinarri hauek onartzea dakar.\nZarautz, 2019ko abuztua\n�� ��Erantsitako fitxategiak:\n2019 urteko deialdia OINARRIAK [328Kbs.]\nCopyright � 2008 Dynamic Macroweb & Design S.L.�Eskubide guztiak babestuak.


EH Bilduk IGIko teknikariek txosten bat egitea eskatuko du, 17. sektorearen garapenak natura-ingurunean izango duen eraginari buruz. Txosten horretan urbanizazioaren eragin guztiak sartuko lirateke, Armentiako basoko tunela barne. Amancay Villalba EH Bilduko zinegotzi eta IGIko sailburuak ziurtatu duenez, «Hegoaldeko inguruneari lotutako trafikoaren hazkundeak izan ditzakeen inpaktuez gain, eremu honetan beste ingurumen inpaktu batzuk ere aurki ditzakegu, Udal honetan erregistratutako 17. sektorea berrantolatzeko proiektu berriak eragindakoak; izan ere, hasierako aurreikuspenetik 294 txalet izatetik 1.682 etxebizitza izatera pasatuko litzateke, espazio honetan 18. eta 30. sektoreko aprobetxamenduak bateratuta».\nHiriaren hegoaldeko hirigintzako tentsioak aspaldidanik Gasteizek jasaten duen arazoa dira. HAPO berria idazteko Irizpideen eta Helburuen dokumentua onartu ondoren, hirigintza-tentsio horiek loratu egin dira berriro. Izan ere, azken hilabeteetan ezagutzera eman dira San Prudentzio Hegoaldea 17. Sektoreko Konpentsazio Batzordeak hirigintza-sektore horren garapena suspertzeko dituen asmoak. Plan horretan, zatika urbanizatzea proposatzen da, eta irailaren amaierarako lizitatzea Etxebidea Egoitzaren atzealdetik 16. sektorearekin lotzen duen zatia. Horrek “Armentiako basoko tunela”-k izeneko bidea martxan jartzea ekarriko luke, A-3102 errepideko biribilgunearekin lotu arte, Olabide ikastolaren ondoan, eta hiriaren hegoaldeko erronda bihurtuko litzateke de facto.\n«Hirigunetik Gasteizko Mendietarako trantsizio-eremu honen ingurumen- eta nekazaritza-balioa guztiz frogatua eta aitortua dago, eta HAPO berriaren aurrerapenarekin bat etorriz, desklasifikatu eta itxi egin beharko litzateke eremu horretako edozein espekulazio asmo», adierazi du Villalbak. Horregatik guztiagatik, eta IGIk Gasteizko ingurune naturalaren defentsan erreferente eta aitzindari gisa izan duen ibilbide historikoarekin jarraituz, EH Bilduk garrantzitsutzat jo du IGIk gai horren inguruan jarrera bat hartzea. Hala, IGIren estatutuetan jasota dagoenez, txostenak egin eta ingurumen-aholkularitzako zerbitzuak eman ahal izango dituenez (3.2.e artikulua), EH Bilduk 17. sektorearen garapenagatiko ingurumen-inpaktuaren txostena egitea eskatuko du.


topic_facet:"Mekanizazioa (Heziketa Zikloa). Erdi maila" topic_facet:"Mekatronika Industriala (Heziketa Zikloa). Goi maila" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Mantentze-lan elektromekanikoa (Heziketa Zikloa). Erdi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Pailazoak - Txintxarri.eus\nGorka Alvarez 2017-02-24 10:26\nAita izateak sortu didan sentimendu baten harira datoz gaurko hitzak. Sentimendu nostalgiko xamarra, kronologikoki oso antolatua, denboran etapaka kokatua eta haurtzaroan oinarritzen dena. Bakoitzaren oroitzapenen eta sentimenduen mundua oso desberdina eta aberatsa da. Herriko pailazoen doinu eta abestien letrekin zure bizitzako ehunka momentu gogoberritzea, oso aberasgarria; zin dagizuet. Horri, semearen irribarrea gehituz gero, hortxe eguneroko une magikoetako bat.\nIrrien lagunak, ilusioen lagunak, euskararen lagunak eta bereziki haur guztien lagunak. Guztienak diodanean heldu garen haurronak ere esan nahi dut. 90.hamarkadan Zabaleta auzoan, oihal zati bat atzean zutela hasi ziren pailazo haiek poza eta alaitasuna banatzen; Takolo, Pirrutx eta Porrotx ziren garai hartan.\nEgunero berritzen ditut haur garai haiek, semearekin euren diskak entzuten ditudan bakoitzean. Poz asko, ilusio asko eta bereziki irribar asko berritzen ditut ene buruan.\nSemeak, nabari du aitatxo eta amatxok oso gustuko dituztela. Zabaletako pailazo haiek, Lasarte-Oriako pailazo bihurtu ziren gerora eta gaur egun Euskal Herri osoan banatzen dituzte muxuak Pirritx, Porrotx eta Marimototsek. Zabaletako lehen emanaldi haiek ikusten genituenok, pozik ikusten ditugu gaur egun ere. Ezin ahaztu, duela 30 urte inguru Okendo plazan dultzaina, bonboa eta txindatak hartuta egiten zituzten sarrera kitzikagarriak, edota "aspirinarekin" bukatzen ziren saio dibertigarriak. Nire oroitzapenen bilduman erroturik geratu dira hainbat momentu bereziri loturiko abestiok. Memoria, askotan ekintzetan eta sentimenduetan oinarritzen da eta nire kasuan abesti sinple batek, letra sinple batek, oroitzapen asko ekartzen dizkit. Landaberri ikastolako jaialdi hartan binilozko diska hura erosi nuenetik, urte asko iragan diren arren, aurtengoan Korrikarako sorturiko diska berria erosi eta gozatzen gabiltza etxean. Askotan memoriak ez duelako gehiagorik behar. Gozamenerako sentimenduak sorrarazten dituzten uneak, une bereziak, une hauek sortuko dituzten pertsonak eta abestiak besterik ez.\nBihotz bihotzez eskerrak Takolo, Pirrutx, Pirritx, Porrotx eta Marimotots.


Larunbatean Legution jokatuko da Binakako Bertsolari Txapelketako finala — Arabako Binakako Txapelketa 2021\nLarunbatean Legution jokatuko da Binakako Bertsolari Txapelketako finala\nLarunbatean jokatuko da 2021eko Arabako Binakako Bertsolari Txapelketako lehen edizio honetako finala Legutioko Kiroldegian. Dena prest loratu den txapelketa berri honen finalari heltzeko. Sarrerak www.bertsosarrerak.eus webgunean eskuragarri.\nArabako Binakako Bertsolari Txapelketa helmugara helduko da larunbatean, maiatzaren 22an, Legutioko kiroldegian, 17:30ean.\nApirilaren 17an 9 bikotek heldu zioten ibilbideari, finalerdietan 6 bertsolari bikote aritu ziren kantuan eta 3 bikote heldu dira finalera. Hauexek hurrenez hurren:\nIñaki Viñaspre Simon Abetxukokoa, 1984an jaioa. 2019ko Arabako bertsolari txapelduna. Hainbat Arabako Kuadrilla arteko Txapelketetan aritu da.\nUnai Anda Delika Ametzagakoa, 1999an jaioa. 2019an parte hartu zuen lehen aldiz Arabako Bertsolari Txapelketan. 2016tik Kuadrilla arteko denetan aparte hartu du.\nMartin Abarrategi Sarrionandia Aramaioarra, 2001ean jaiotakoa. 2018tik Kuadrilla arteko denetan aparte hartu du.\nManex Agirre Arriolabengoa Aramaioarra, 1982an jaioa. 2010, 2018 eta 2020ko Arabako Kuadrilla arteko Bertso Txapelketan talde irabazleko kide izan da. 2011 eta 2015eko Arabako Bertsolari Txapelketetan txapeldun.\nManuel Bendala Garcia-Donas Sevilla-Gasteiz, 1983an jaioa. 2019an parte hartu zuen lehen aldiz Arabako Bertsolari Txapelketan. 2016tik Kuadrilla arteko denetan aparte hartu du.\nOihane Perea Perez de Mendiola Zalduondoarra, 1977an jaioa. 2012ko Arabako Kuadrilla arteko Bertso Txapelketan talde irabazleko kide izan da. 2007, 2009, 2013 eta 2017ko Arabako Bertsolari Txapelketeko txapelduna.\nBeraz, bikote bakoitzeko kide bana Arabako Bertsolari txapelketako azken hiru edizioetako txapelduna izan da eta beste kidea ez da oraindik final batean aritu.\nFinalerako sarrerak erosteko www.bertsosarrerak.eus eskuratu behar dira. Aforoa bete ez bada, larunbatean bertan erosteko aukera izango da.


EHZ festibalaren auzolanerako deia | Euskal Herria | KAZETA\nEHZ festibalaren auzolanerako deia\nAzaroaren 1ean Hazparnen kokatuko den bulego berriaren konponketa lanak egin nahi dituzte festibaleko kideek. Itsasun berriz, materiala antolatu eta garraiatzeko jendearen parte hartzea galdegin dute.\nAurten Irisarrin iragandako festibala berrituaz bilan positiboa egina du elkarteak. © Bob EDME\nEHZ festibalak bere baliabideak antolatuko ditu azaroaren 1ean eta 2an. Horretarako auzolanerako deia luzatu du nahi duen orok esku kolpea eman dezan. Ostiralean, goizeko 9.00etan bi hitzordu jakinarazi dituzte. Hazparneko Xuriatean bulego berria konpontzeko elkartuko dira eta Itsasuko Krakada okindegian berriz, materiala antolatzeko eta garraiatzeko jendea behar dute.\nAuzolanean arituko direnen arteko bazkaria eginen dute ondotik, eta parte hartzaile bakoitzari berea eraman eta partekatzeko proposamena luzatu diote.\n2019an Irisarrin iragandako edizioarekin festibala eta ekimenak berezkoa duen auzolan filosofia berpiztea lortu zutela iritzi diote festibaleko kideek, belaunaldi gazte baten eskutik proiektu berritzailea eskaintzea lortu baitzuten.\nAurtengo edizioaren bilan baikorra egin zuen EHZ festibalak, "kultur eskaintza oparo eta anitzaren plaza" izendatuz Baxe Nafarroako herria. "Beste eredu parte hartzaile, euskaldun, parekide eta herrikoia" ardatz, festibalak oinarri dituen baloreak gaurkotu zituztela uste dute gazteek.\nEgindako bilanetik abiatuz, azaroaren 1ean berean arratsaldeko 15.00etatik landa 2020ko ibilmoldeaz gogoeta eginen dute lanera hurbilduko direnek.\nAuzolanerako asteburuak segida izanen du azaroaren 2an Hazparnen, goizeko 9.00etatik aitzina.


Martxoan DANOBATGROUPeko tren ekipamenduen dibisioak ate irekien jardunaldiak egingo ditu, Bergaran dituen instalazioetan. Jardunaldietan zehar, DANOBAT etxeko DTR-25 Bogieak Probatzeko Banku Dinamikoaren garapen berria erakutsiko zaie horretan interesatuta dauden trenaren sektoreko fabrikatzaile, operadore, mantentze lanetako langile eta adituei. DTR-25 makina zati birakariak mantendu eta kontrolatzeko lanak hobetzeko asmoz pentsatu eta diseinatu da, bezeroentzat onura ugari ekarrita eta kostuak nabarmen gutxituta. Baldintzetan oinarritutako mantentze sistemarekin, bogiea mantentzeko kostua % 50 ere gutxitu daiteke, eta bogiearen zati birakariek izan ditzaketen bizitza eta gorabeherak zehaztu daitezke, kalteak garaiz atzemateko, eta, azkenean, kostu operatiboak eta ibilgailuaren geldialdiak gutxitu eta bogiearen elementu birakarien bizitza zikloa optimizatzeko. Trena tailerrean ibilgetuta edukita, bankuak aukera ematen du simulazioa egin eta ikusteko trena nola dabilen eraman dezakeen kargarik handienarekin eta orduko 150 km-ko abiadura maximoan. Makinaren modularitateari esker konfigurazio bat baino gehiago egin daitezke, probatu nahi diren elementuei begira, eta, horrela, tren osoa zein ardatz solte bat probatu daiteke, baita bogiearen unitatea bakarrik ere, karga portiko baten bitartez simulatu baitaiteke. Malgutasuna da bere diseinuan kontuan izan den puntu berezi bat. Makina trenbidearen zabalera eta lotura guztietara egokitzen da. DTR-25a probatzeko bankuan egiaztatzen diren parametroak:\nKoipe kaxaren errodamenduak\nTenperaturaren erlazioa beste batzuekin alderatuta\nErrodamenduen bibrazio maila\nHortaz, espero dugu jardunaldi hauetan interesatuta dagoen edonor etorri eta DANOBAT DTR-25 bogieak probatzeko banku dinamikoa bertatik bertara ezagutu ahal izatea. Jardunaldietara etorriko zarela baieztatzeko edo informazio gehiago eskuratzeko, mesedez, jarri gurekin harremanetan posta elektroniko honen bitartez: info@railways.danobat.com


Handizkako egur estalkien fabrikatzaileak eta hornitzaileak | Hanbo\nzurezko estalkien baldosak lehengaiak zurezko egur berriztagarriak dira (zedroa, pinua, izeia, Douglas izeia, etab. bezeroek egurra ekoizteko zehazten dute), antiseptiko naturala eta intsektuen aurkako egurra dira.\nProduktuaren izena zurezko teila\nProduktuen aplikazio esparrua patioa, dutxa-gela, terraza, balkoia\nMaterial nagusiak Mendebaldeko zedro gorria / Hemlock\nNeurria 30cm x 30cm / 40cm x 40cm / pertsonalizatua\nProduktuaren kolorea Zur naturala Kolorea / Karbonizatu kolorea\nProduktuaren ezaugarriak Moldearen froga, korrosioaren aurkako erresistentzia, bizitza luzea\nIraunkortasun biologikoaren maila 1 kalifikazioa\nLehengaiak zurez egindako teilak zurezko egur berriztagarriak dira (zedroa, pinua, izeia, Douglas izeia, etab. Bezeroek egurra ekoizten dute), antiseptiko naturala eta intsektuen aurkako zura dira. Kolorea eta tamaina bezeroen beharren arabera pertsonaliza daitezke. DIY solairu honek ez du eraikuntzarik behar, eta zuzenean ordenatuta jar daiteke. Zoruak euskarri puntu ugari ditu beheko eserlekuan, grip sendoa eta buffering efektua dituena.\nEgurrezko teila teilatuek luxuzko kanpoko espazioak eta naturarekiko hurbiltasuna sortzen dute. Uraren erresistentzia ona duen ezaugarriarekin, zurezko zoladura naturala erabiltzea da kanpoko espazioetarako joera berria eta lorategiko paisaiak ordezkatutako lorategiko teilak, kanpoko teilak.\nEgurrezko plastikozko oinarriko estalkien baldosek zedrozko egur naturalez egindako lamak daude gainazalean plastikozko estalkia torlojuekin konbinatuz. Egurrezko lamak lirainak dira eta lamen artean hutsuneak daude, euri urak gainazalean sartu eta azkar ihes egin dezaten, plastikozko estalkia eguraldi guztian iraunkorra den bitartean. Plastikozko azpialdeak lurrean puntuak ditu, urak erraz ihes egin dezake gainazalean geldirik egon gabe.\nerabiltzeko eta instalatzeko erosoa. Produktua lurreko gainazala garbitzeko eta azkar muntatzeko kendu daiteke.\nZedro egurrezko teilek, berdeak eta kaltegabeak, mikroorganismoen higadura ekidin dezakete, sitsa ere saihesten dute, aldi berean, iragazgaitza, korrosioaren aurkakoa, eguraldi txarrerako ingurunera egokitu daiteke, mantentze lanik ez.\nZedro egurrezko estalkien baldosak kanpoko balkoian, aire zabaleko plataforman, lorategiko patioan, sukaldean eta komunean erabil daitezke.\nAurreko: Banbuzko zurezko zoruak\nHurrengoa: Egurrezko Etxea aurrefabrikatua\nBanbuzko zoruak kanpoko erabilerarako\nBanbu zur trinkozko zoruak\nZedro taulak salgai\nBanbu iluneko zoruak\nBizkarreko teilak belarretan\nSolairua teilatupeko baldosak\nBelar gainean bizkarreko teilak elkarri lotuak\nElkarren arteko egurrezko teila\nKanpoko Banbu Zoruak\nKanpoko bizkarreko teilak\nKanpoko zoruko baldosak\nKanpoko elkarketa fitxak\nIgerilekuko bizkarreko teila\nKordadun Zedro Zoster Karratua\nZedro-zoster berde samurrak\nCedar Barne panelak\nArrain eskalako zedro zoster\nDiamantezko Zedro Zoster


Lau eguneko lan-astearen inguruko eztabaida suspertu egin da - Ekonomiaren KZ\nLau eguneko lan-astearen inguruko eztabaida suspertu egin da\nNadia Calviño Ekonomia Gaietarako ministroak atzo adierazi zuenez, lau eguneko lan-asteari ekiteko orduan, beharrezkoa da produktibitateari eta lan-baldintzei dagokienez “orokortzetik ihes egitea”, eta, beraz, “Enpresa edo sektore bakoitzaren egoera espezifikoei” erantzutearen alde agertu da.\nAzken egunotan, CEOEk eta UGT eta CCOO sindikatuek lau eguneko lan-astea abian jartzeari buruzko desadostasunak agertu dituzte jendaurrean. CEOEko presidenteak, Antonio Garamendik, ostiralean Murtzian esan zuen ekimen honen aldeko jarrera “hauteskundeak irabazteko eztabaida” besterik ez dela, eta bost eguneko asteari eustearen aldeko apustua egin zuen. Geroago, Valentzian, UGTko eta CCOOko idazkari nagusiek, Pepe Alvarezek eta Unai Sordok, hurrenez hurren, patronalaren iritzia “atzerakoitzat” jo zuten, eta lanaldia murrizteko beharra defendatu zuten.\n“Orokortzetik ihes egin behar dugu, eta, hobeto esanda, enpresa edo sektore bakoitzaren egoera zehatzei erreparatu behar diegu”, esan zuen atzo Calviñok. Koalizio-gobernua ahalbidetu zuen gehiengo parlamentarioarekin tentsioak izan arren, Calviñok iragarri zuen Gobernuak legegintzaldia agortuko duela, “Noski”. 2023ko azaroko hauteskunde orokorrei begira, Calviñok azpimarratu zuen PSOEren helburua “hauteskundeak irabaztea” dela, gobernatzen jarraitzeko.\n← Gizarte Segurantzak bere gain hartuko du amiantoko funtsa\nHipoteka aldakorrak, garestiago Euriborraren igoeragatik →\nEB-Gabon akordioa albiste bikaina da euskal atun-ontzientzat\nEuskadik osorik kudeatuko du GGPI, Escrivaren arabera\nMotoen matrikulazioak % 2,7 gehitu dira Euskadin


Etxebizitza babestuen zozketarako onartuen izenak argitaratu ditu Udalak - Urola Kostako Hitza : Urola Kostako Hitza\nEtxebizitza babestuen zozketarako onartuen izenak argitaratu ditu Udalak\nMendibeltz zelaiaren azpiko garajeak ere salgai jarri dituzte Kale Nagusian eta hondartza inguruan zozketatuko diren etxebizitzetarako onartuen eta baztertuen zerrenda eman du argitara Udalak iragarki baten bidez. Horren kontra alegazioak aurkezteko ...\nMendibeltz zelaiaren azpiko garajeak ere salgai jarri dituzte\nKale Nagusian eta hondartza inguruan zozketatuko diren etxebizitzetarako onartuen eta baztertuen zerrenda eman du argitara Udalak iragarki baten bidez. Horren kontra alegazioak aurkezteko epea martxoaren 22an bukatuko da.\nZerrenda ikusi nahi duenak, klikatu hemen.\nSalgai jarri dituzte Mendibeltz zelaiaren azpiko garajeak ere. Bi motatako garajeak dira, batzuk besteak baino zertxobait handiagoak eta garestiagoak direlarik. Lizitazioan parte hartu nahi dutenek apirilaren 16a baino lehen eman beharko dute eskaera-orria beteta udaletxera.\nUdalak jakinarazi duenez, ahalegin berezia egin du finantzazioaren alorra lantzeko eta, egindako\ngestioen ondorioz, Kutxabankek, Euskadiko Kutxak eta la Caixak baldintza\nbereziak eskainiko dizkiete garaje horietako bat erosi nahi dutenei.


sormenaren tartea Archives - Page 7 of 7 - Arrosa\n9 martxoa, 2018 | 0 Komentarioak\nAtzoko egunak morez jantzi zuen Euskal Herria eta baita kanpoko hainbat herrialde ere. Eta halaxe etorri zaizkigu gaurkoan ere Jon Aranburu eta Beñardo Goietxe. Talde eta musikari emakumeen doinuak ekarri dizkigute, “Shilpa Ray”, “Hurray for the riff raff” eta “The Go! Team”en doinuak, hain zuzen ere.\nSormenari ere lekua egin diogu ostiralero ohi dugun bezala. Jon Aranburu eta Alba Fernandez izan ditugu gurean, eta Henri Matissen “Dantza” artelanari buruz aritu zaizkigu. Artistaren bizitza, fauvismoa eta izandako kritikak izan dituzte hizpide, besteak beste.\nOstiraletan ohi dugun bezala, Sormenaren tartea izan dugu. Gaurkoan Beñardo Goietxerekin izan da Jon Aranburu. Musika beltzaz aritu zaikigu: Bette Smith, Cody Chesnutt eta Curtis Harding-en doinuak ekarri dizkigute.\nSormenaren tartea izan dugu gaurkon Jon Aranbururen eskutik. Gaurko egunak hala eskatuta, Joxean Artzeren ibilbideaz aritu gara, 79 urterekin joan baitzaigu.


Digital Enterprisek enpresei laguntzen die eraldaketa digitaleko prozesuetan - SPRI\nEuskal konpainiak antolaketa-sistemek informazio-fluxuak hobetzeko duten garrantzia nabarmendu du\nCarlos Bayona, Digital Enterpriseko CEOa.\nEdozein erakunderen eraldaketa digitala helburuen ezagutzan oinarritu behar da teknologia bat ala bestea aukeratu baino lehen. Digital Enterprise kontsultoretzak esperientzia luzea lortu du hainbat enpresari eraldaketa digitaleranzko prozesuan emandako laguntzan. Getxoko egoitzan hogei bat langile dituela, aspaldi honetan bulego berri bat ireki du Madrilen. Eraldaketa digitalaren eta 4.0 Industriaren erronkez mintzatu gara Carlos Bayona Digital Enterpriseko CEOarekin.\nZein da Digital Enterpriseren jatorria?\nDigital Enterprise duela 3 urte abiarazi zen, baina enpresaren bultzatzaileok 23 urteko esperientzia genuen beste konpainia batean. Hasieran, plagintza-sistemen antolaketa eta ezarpenari buruzko kontsultoretzan espezializatuta geunden, baina denboraren poderioz, eragiketen kudeaketa, MOM edo MES sistemen ezarpena eta lantegiko ingeniaritza eta automatizazioari dagokion guztia gehituz joan gara.\nNolako zerbitzuak eskaintzen dizkiozue enpresas industrialei?\nUne honetan, enpresaren egoerari buruzko diagnosia eskaini ahal diegu 4.0 Industriari eta eraldaketa teknologiari dagokienez. Enpresaren helburuak zehazteko planak lantzen ditugu eta, horien arabera, helburu horiek gauzatzeko behar diten teknologiak aztertzen ditugu. Teknologia horiek inplementatzerakoan, mundu osoko maila goreneko fabrikatzaileekin lan egiten dugu, baina bezeroak aurretiaz sistemak edo teknologiak ezarriak baldin baditu, horiei probetxua ateratzen saiatzen gara. Eragiketetan, ekoizpena programatzeko plangintzan, ekoizpenaren kudeaketan, mantentze-lanen kudeaketan eta automatizazio industrialean espezializatuta gaude, baina bezeroak diseinuko produktuaren ingeniaritza-sistemak edota salmentak nahiz produktuak konfiguratzeko sistemak behar baditu, hainbat partenerren laguntza dugu hori egiteko.\nEdozein enpresak, eraldaketa digitaleko prozesuari ekiterakoan, helburuak argi izan behar ditu. Ohikoa al da zuen bezeroek plan estrategikoa taxutua izatea?\nBi bezero mota ditugu. Batzuek oso argi daukate nola hobetu behar dituzten ekoizpenaren plangintza, zenbait ildoren automatizazioa edota arlo jakin batzuetako mantentze-lanak, eta aholkularitza globalagoa eskatzen digute. Alabaina, zenbait enpresatan uste dute teknologia erosiz gero arazo guztiak konpon ditzaketela. Teknologia zoragarria da. Egun hain garatuta dago, ezen, ia-ia denetarik egin baitaiteke, baina enpresak ez badu antolatzeko modua aldatzen, nekez aterako du kontuan hartzeko moduko mozkinik teknologia inplementatzean. Teknologia baino ez baduzu jartzen, antolaketa berari eutsiz, emaitzak oso pobreak izango dira. Gure kasuan, enpresa nola antolatuta dagoen aztertzen dugu, noraino inplementatu ahal diren sistemak, eta gero, enpresa antolaketa-mailetan gora eginez joan dadin saiatzen gara. Horixe da bikaintasunerako bidea edo Smart Factory deritzoguna.\nZuen apustua antolaketa arloko kontsultoretza da, teknologiaren aurretik. Zergatik da horren garrantzitsua alderdi hori?\nEnpresa gehienek ERP deritzon kudeaketa-sistema erabiltzen dute, baina horren helburua negozioa kudeatzea da, ez lantegia kudeatzea. Papereko oharren bitartez, Excell orrien laguntzaz edota erabiltzaileen datu-baseak erabiliz, sistema horien gaineko garapenak ere egin dira lantegiko gauzei ekiteko. Negozioa kudeatzeari dagokion guztia ondo eginda dago, baina eragiketen, fabrikazioaren, mantentze-lanen zein kalitatearen kudeaketari erreparatzen badiogu, argi dago informazioa ez dela behar bezala igortzen edo pertsona jakin batzuen buruan, paperean edo datu-basean bilduta gelditzen dela sistema horiexen erruz. Guk iradokitzen diegun teknologiak produktiboagoak izaten laguntzen die beren eginkizunetan, baina batez ere, eginkizun horiek komunikatuta egon daitezela laguntzen die. Horren adibidea da ekoizpenaren plangintza. Planifikatzeko, eskura izan behar dituzu ERParen fabrikazio-aginduak, ingeniaritzako osagaien zerrenda eta aurreikusitako erosketak, noiz iritsiko diren kalkulatzeko, eta horrekin batera, kontuan hartu behar dituzu prozesu eta makina bakoitzari dagozkion ekoizpen-murrizketak. Komunikazioa ona ez bada edo daturen bat aldatzen baldin bada, antolakundea blokeatzeko moduko nahaspila sor daiteke, entrega-epeen kaltetan edota epe horiek betetzeko aparteko orduak egitera eta presazko garraioak erabiltzera behartuz. Makinatik negozioaren antolaketaraino informazio-fluxu egokia egotea da enpresari malgutasuna eta lehiakortasun handiagoa eman, epeak gainkosturik gabe bete eta ekoizteko modu optimoagoa aurkitzen lagunduko diona.\nZein da zuen soluzioa esparru horretan?\nGeurea, MES softwarea eta Ekoizpen-Plangintza Aurreratuko soluzioak, APS (Advanced Planning and Scheduling) delakoa. Orain, MES kontzeptutik MOM (Manufacturing Operations Management) kontzeptura igaro da, ekoizpena gauzatzearekin batera mantentze-lanak, kalitatea eta abar uztartuz. Geure aldetik, Auto-MES deritzon plataforma propioarekiko integrazioa garatu dugu, enpresaren ERP sistema MESekin denbora errealean lotuta dagoen APS sistemarekin konektatzeko, eta MES sistema automatekin, PLCekin eta SCADA sistemekin lotzeko, bezeroaren eskaria iristen denean, planifikatu eta fabrikaziora igarotzeko aukera errazteko asmoz. Puntu hau oso bereizgarria da gure kasuan, izan ere, gure lehiakideak MESen, APSen edota automatizazio industrialean trebatutako adituak dira. Guk soluzio horiek batera eskaini ahal dizkiegu bezeroei.\nHala ere, gero eta gehiago dira 4.0 Industriari lotutako teknologiak, eta gero eta konplikatuagoak. Ez dakit hori onuragarria ala kaltegarria den zuen lanarentzat.\nBezeroek hitzaldi eta azoketara joan eta era askotako soluzioak ikusten dituzte. Baina kontua ez da teknologia ikustera joatea, nola aplikatu ahal dudan ikastea baino. Alderantzizko kontua da: nola zauden, nola egon nahi duzun eta nolako helburuak dituzun jakitea, eta galdera hauetarako erantzunak argitu bezain laster, helburu horiek lortzeko teknologia egokia bilatuko dizugu. Egungo merkatuak produktu pertsonalizatuagoak eskatzen dizkie gure bezeroei, lote txikiagoetan fabrikatuak, horniketa ere epe laburragoetan egiteaz gain. Horiexek dira helburu nagusiak. Prezioa eta kalitatea ere kontuan hartu behar dira, noski. Ondorioz, kasu bakoitzari egokitutako soluzioak zehaztu behar dira, antolaketa-moduaren arabera. Hardwarea oinarri duten teknologien laguntzaz (sentsoreak edo sistemetako nahiz automatizazioko automatak, kasu), edota prozesuak, informazio-fluxuak eta erabakiak hartzea hobetuko dituzten softwareen bitartez. Eskuragarri dagoen aldian aldiko teknologia aztertu behar da zein erabili behar dudan erabakitzeko, abian ditudan teknologien osagarri eta antolaketa hobetzeko. Gauza bera egiten duten enpresek antolaketa-modu desberdinak izan ditzakete. Batak prezioa har dezake estrategiaren oinarritzat, eta besteak kalitatea… Antolatzeko eta jarduteko modu desberdinak dituzte. Ondorioz, erabili beharreko teknologiak ez du zertan berdina izan batean ala bestean.


Ernestina de Champourcin" XXIX. poesia lehiaketa\nangle-left Ernestina de Champourcin" XXIX. poesia lehiaketa\n2.000 €ko saria modalitate bakoitzerako. Modalitateak: euskara eta gaztelania, lan bakoitza horietako modalitate bakar batera aurkez daiteke.\nLuzera: aurkeztutako lanen luzera gutxienez 500 bertsokoa izango da, eta gehienez 700ekoa, inprentako tipografian idatzirik Arial 12 edo antzekoa); lerro artean tarte bikoitza utzi beharko da. Egileak askatasun osoa du nahi dituen ahapaldi, neurri eta errima erabiltzeko.\nAurkezpena: lanen bi kopia aurkeztuko dira, sinatu gabeak, eta haietan bakarrik izenburua eta izengoitia jarriko dira. Horiekin batera gutun-azal itxi bat aurkeztuko da, ondoko datuak jasoko dituena: izengoitia, egielaren izen-abizenak, NANaren fotokopia, helbidea eta telefonoa; gutun-azalaren kanpoaldean izenburua, izengoitia eta zein lehiaketara aurkezten den zehaztuko dira. Aurrekoaz gain, poesia lana argitaratu gabekoa dela eta beste lehiaketa edo sariketa batzuetan inolako saririk ez duela jaso egiaztatzen duen aitorpena aurkeztu beharko da.\nArabako Foru Aldundia. Euskara, Kultura eta Kirol Saila Probintzia plaza z/g 01001 Vitoria-Gasteiz Tel.: 945 181818 Faxa: 945 181754


Ez-albiste baten kronika: "Ikusmina Gasteizen Urdangarinen bisitagatik" • ZUZEU\nEz-albiste baten kronika: “Ikusmina Gasteizen Urdangarinen bisitagatik”\nEz-albiste baten kronika: Erredakzioan zaudenean hots egin dizute: “Urdangarin Gasteizera helduko da, joan berehala haren bila”. Absurdo mediatikoaren gurpila martxan da.\nIñaki Urdangarin ustezko gaizkilea harrapatu behar duzula agindu dizute. Ea irudiren bat lor daitekeen: Urdangarin bera ez bada, piztutako egongelako argi bat edo tindatuko auto bat. Arratsalde aldera dozena erdi kazetari eta beste hainbeste argazkilari bere urbanizazioaren atari aurrean ipini dira. Tramankuluak zabaldu eta sarrerari so kale erdi-erdian jarri dituzte kamerak. Dena prest albistea jasotzeko.\nMinutuak igaro zaizkie eta ez dago Urdangarinen arrastorik. Erredakzio buruak urduri deitu dio kazetariari: “Ba al da berririk?”.\nLanordu luzea izango dutela antzematen zaie kazetariei eta kameralariei. Portura arrain gabe itzultzea ez da inoren gustukoa. Hori bai, ezusteko egonaldia luzatu izana ez die inork ordainduko. Iluntzen hasia da eta lehenbailehen erredakziora bidali behar dute informazioa:\nKazetariak ingurumarian dabiltzan bizilagunei itaunketa egitea erabaki du. Jainkoari eskerrak, beti izaten da behar denean ospea dastatu nahi duen mihiluze kuxkuxerorik. 30 segunduko adierazpenak lortu ditu. Garrantzi gutxi du zer den egia eta zer ez. Bada zerbait.\nKameralariak ezer ez dagoen lekutik argazki erakargarria lortu behar du. Sasi artetik aterako du urbanizazioaren barnealdearen argazki makala. Horrela, badirudi argazkia kazetariaren trebezia ausartaren emaitza dela. Mezua argia da: Urdangarin bere gazteluan dago, herensugeen babesean. Ezin argazki normalik atera beraz. Ez da ezer ikusten, baina bada zerbait.\nOrduak aurrera joan eta Urdangarinen irudia lortzeko aukera gutxitzen doa. Sei ordu igaro dituzte urbanizazioaren atarian. Ez-albistea, Urdangarin azaldu ez dela, alegia, kontatu behar dute. Gertatu ez denaren kronika erakargarria. Hitz aspertuen kronika. Kazetariak bere zilborra miatu eta ez du zalantza izpirik izan titulatzeko:\n“Gasteiz Urdangarinen etorreraren zain dago”\n“Ikusmina Gasteizen Urdangarinen bisita dela eta”\nNor da Urdangarini zain dagoena? Nork du ikusmina? …zer kazetaritza mota da hau?\nEskerrak kazetariek beti duten lagun Autobetetzen den profezia ezaguna:\n“Autobetetzen den profezia, hasiera batean, egoera baten definizio “faltsua” da, zeinak jokabide berri bat sortzen baitu hasierako definizio faltsua “egiazko” bihurtuz.”\nGaur Gasteiz Urdangarinez hitz egiten esnatu da. Bada ikusminik.\nAzken hitzak: Gixajoak. Esan izan banie urbanizazioak sarrera nagusiaz gain ate txikia ere baduela beste aldean, agian albistea beste bat zatekeen.\n42°50’21.31″ N 2°41’04.19″ W


Inor ez da aske • ZUZEU\nAntzoki bateko agertokiak bezalakoak dira gurasoen etxeko sukaldeak: obra desberdinak antzeztuko dira bertan, genero desberdinetako lanak, baina antzezlekua, funtsean, beti bera da.\nHiru bat urte nitueneko lehenengo oroitzapenak sukalde horri lotuta datozkit gogora. Hiru ginen orduan etxean. Sukaldea ez da aldatu, gu bai. Pozik bizi ginen orduan, eta baita gerora ere. Baina ama joan zen gau euritsu hark betiko aldatu zuen gure bizitza. Aitak eta biok, nahita ere, ezingo genuen etxetzar hura berriro bete, gure ahaleginak egin arren.\nEgunean 24 orduz egiten zuen lan aitak. Ofizio polita zuen, baina bere mirabe zen. Hala ere, ahal zuen denetan berarekin eramaten ninduen. Sukaldeko leihoa ireki eta kanpora begira ematen zituen ordu luzeetan ere, ezkutuan, ate-ostetik begira, berarekin egotea gustuko nuen.\nGogoan dut, baita, nola neguko arratsalde euritsuetan hozkailu gaineko radiokasetean behin eta berriro kantu bera jartzen zuen: All along the watchtower. Etxean daukat oraindik Robert Zimmerman zenaren zinta urdin hura. Urte batzuk geroago jakingo nuen orain Bob Dylan deitzen dela tipoa.\nZerbait sumatzen zion aitak kantu hari. Maisua zen, aitortu beharra dago, hitzen bitartez sentimenduak adierazten. Nola liteke bestela musikaren historiako ahotsik zatarrenetakoa, arras judua den pertsonaia gogaikarri eta astuna, oholtza gainean inolako emoziorik besterentzeko xederik ez duena, XX. mendeko jeniorik handienetakoa izatea.\nBaina bereziki kantu hura zuen gustuko aitak. Ez dakit erabat kontziente zen baina, berak nahi duena egiteko lizentzia duen artistaren askiespenetik, Dylan-ek kantuan kontatzen den istorioaren denbora-lerroa nahita aldatu zuen modu berean, bazirudien aitak ere oraina eta iragana nahasten zituela arratsalde haietan. Galdutako denboraren bila zebilen leihoaz bestaldeko itsasoaren zanbuluan.\nOso eguraldi lardatseko arratsaldeetan, aldiz, nahiago zuen Jimi Hendrix-en bertsioa. Jack Daniels barruko bi izotzen aldaroei ez zien begirik kentzen, oinazetan urtu arte.\nGaur bukatzen zaio aitari bizimodu hori. Hilabete luze daramagu etxeko traste guztiak neurera ekartzen. Bi izaten jarraituko dugu edo, agian, bat eta erdi. Uste dut bere zati bat betirako bertan geratuko dela. Gaur hartzen du erretiroa. Baina beste behin, gurea izan gabe, hain geurea izan den txoko hura ikusi nahi izan dugu, elkarrekin.\nEtxeko argiak egunero argiztatu ditu inguruko bazterrak. Gaur, aldiz, argia bertara sartzen dela ematen du. Argi lodia, ia-ia ukitu ere egin daitekeena, harrapatuta bezala uzten zaituena.\nUrteetan zehar jende askoren jomuga izan da etxe hura, onerako zein txarrerako. Hautsitako familia baten aterpe, estutasunean egon den bakarren baten erospena, bikote hasiberriren baten gozaleku… Beldur naiz aitak horrenbeste ez ote duen iraungo.\nDylan-ek esan omen zuen behin inor ez dela aske, txoriak ere zerura kateatuta daudela. Azken finean, zer da itsasargirik gabeko farozain bat?\nEITBk ohar baten bidez dio "arrunta" dela parte hartzaileen artean alderdi politikoetako kideak egotea


«Francoren bilobari gutuna» antzezlanak irabazi du XVII. Donostia Antzerki Saria - Donostia Kultura\n«Francoren bilobari gutuna» antzezlanak irabazi du XVII. Donostia Antzerki Saria\nOsteguna, 2017(e)ko Martxoa(r)en 02-(e)an\nSaria emateko ekitaldia martxoaren 27an, Antzerkiaren Nazioarteko Egunean, egingo da arratsaldeko 19:30ean Victoria Eugenia Antzokian. Ekitaldiaren hasieran saria emango da eta ondoren, Artedrama, Dejabu Panpin Laborategia eta Le Petit Théâtre de Pain taldeek elkarlanean ekoiztutako «Francoren Bilobari Gutuna» lan irabazlea eskainiko da.\nAurtengo edizioan saria 2.000 eurotan igo da. Beraz, aurtengo talde irabazleak 12.000 € eta Iñigo Manterolaren eskultura bat jasoko ditu. 10.000 € orain eskuratuko ditu eta gainerako 2.000 € jasotzeko, 2019a bukatu aurretik euskarazko antzerki lan berri bat eskaini beharko du Donostian.\nInformazio gehiago: «Francoren bilobari gutuna» antzezlanak irabazi du XVII. Donostia Antzerki Saria (Donostia Euskaraz atarian).


2006B Escolapios: 2016\nRadetzky martxa 5B\nGuk Radetzky martxa gorputz- perkusioarekin egin dugu klasean. Radetzky martxaren egilea Johann Staruss-en aita izan zen, Strauss familiakoa. Familia hau oso famatua izan zen Austrian eta Johann Strauss-ek obra asko egin zituen, adibidez Danubio urdina.\nBideo hau zuentzat egin dugu. Espero dugu zuen gustokoa izatea.\nMirari, Julene eta Hugo\nPublicado por Ainhoa Arroyo en 13:49\nPublicado por Ainhoa Arroyo en 15:17\n2016(e)ko azaroaren 22(a), asteartea\nKalasanz astea astelehena 21tean asi zen. Kalasanz Peralta de la salen jaio zen eta apaiza izan nahi zuen. Bere Aita ez zion uzten. Kalasanz gaizotazun bat artu zuen eta bere Aita ezan zuen Kalasanz sendatzen bazen apaiza izatea utziko ziola. Sendatu eta gero apaiza izan zen eta Romara joan zen kargu obeago bat izateko. Ume pobrei laguntzen zion. Eta lenengo eskola egin zuen Santa Dorotean eta egun orretik aurrera eskola gehiago egin zuen. Eskola orrei Eskuelas Pias edo Escolapios. Kalasanz eskolapioen egilea izan zen.\nPublicado por June Fernández en 19:48\n2016(e)ko irailaren 6(a), asteartea\nOngi izan kurtso berrian!\nKurtso berri bat hastear dago.\nGaur, agian, ez dugu ondo lorik egingo geure buruan gauza pilo ditugulako: ea zeintzuk izango diren irakasle berriak, gela berria , teknologia a tope klasean, eta batez ere, geure lagun guztiak ikusiko ditugulako.\nHori dela eta bihar egun polita izan dezazuela espero dut!\nBesarkada erraoldoia eta mila musu nire ikasle kuttunak!\nPublicado por Ana Pérez en 21:28\n2016(e)ko uztailaren 2(a), larunbata\nKurtsoa amaituta dago eta hemen duzue geure klasearen Lehenengo Jaunartzearen ospakina gogoratzeko testua eta bideoa.\nEz dago modurik hoberena bi urte hauek bihotzean gordetzeko, ez da? Musu erraldoia guztiontzak!!! (Ana)\nLos niños sois hoy los protagonistas de esta celebración y a vosotros me quiero dirigir.\nYa habéis hecho la Primera Comunión, es un paso muy importante y eso significa que os habéis comprometido un poco más a seguir a Jesús.\nOs animamos a seguir trabajando para conocerlo cada día mejor.\nDecís sois muy buenos amigos de Jesús, pero lo teneis que demostrar ¿Cómo ? ¿cuándo? Pues en cada momento, cada lugar...por ejemplo:\nSabiendo ESCUCHAR, COMPRENDER Y AYUDAR a un compañero, hermano… cuando lo necesite.\nSiendo AMABLE Y RESPETUOSO con todas las personas que nos rodean.\nAYUDANDO en casa con tareas en las que podemos colaborar, no hay que ser egoísta y pensar que me lo den todo hecho.\nNo pensar que siempre tengo razón, a veces no la tengo y por eso hay que ser HUMILDE, RECAPACITAR y PEDIR PERDÓN si es necesario.\nCOMPARTIR lo que tengo (chuches, hamaiketako, material escolar, juegos…), compartirlo con mis compañeros y amigos, además es mucho más divertido.\nPodríamos deciros muchas cosas más, lo mismo que escucháis siempre , en el cole y en casa, pero ya sois mayores y sabéis distinguir lo que está bien de lo que está mal.\nY por último pero muy MUY IMPORTANTE:\n“ Lo que Jesús, el cole y las familias esperamos de vosotros es que cada vez seais MEJORES PERSONAS. Además estamos convencidos de que lo vais a conseguir.”\nDirigirme muy brevemente a los padres, muchos nos podemos preguntar ¿Cúal es nuestro papel después de su Primera Comunión ?\nLos padres debemos pensar que también tenemos que seguir trabajando acompañando a nuestros hijos en el camino emprendido y hacerlo con una actitud ejemplar.\nDarles también la libertad que merecen para seguir creciendo en la fe.\nMis últimas palabras dedicarlas al “ COLE “, daros las GRACIAS por preparar a los niños y organizar esta Celebración.\nGracias Apri, Gracias Ana y Gracias a todos los que habéis tomado parte.\nPublicado por Ana Pérez en 13:22\n2016(e)ko ekainaren 26(a), igandea\nTeresa eta musika!\nHemen duzue Teresak egindako azkenengo lana.\nZoritxarrez ez genuen klasean aurkeztu baina hemen ikusteko aukera duzue!\nPublicado por Ana Pérez en 22:46\nPublicado por Ana Pérez en 21:47\nKaixo, guk gizarten sektoreak lantzen ibili gara eta horri buruz power point bat egin dugu.\nHiru sektore daude: lehen sektorea, bigarren setorea eta hirugarren sektorea edo zerbitzuen sektorea.\n- Lehen sektorean naturatik elikagaiak ateratzen ditutzen pertsonek lan egiten dute.\n- Bigarrenena naturatik ateratako elikagaiak lantegietatik pasatzen dute.\n- Hirugarrenean lau zatitan banatzen da:\nMerkataritza: produktuak saltzen edo zerbitzuak ematen dira\nGarraioa: pertsonak edo salgaiak batetik bestera eramaten dira.\nTurismoa: pertsonak bere bizilekutik kanpora joaten dira.\nProfesionalek: sektore honetan egiten dute lan ala nola: irakasleek, poliziek, suhiltzaileek, sendagileek...\nPublicado por Ana Pérez en 19:08\n¡SOIS LO MÁS BONITO DEL MUNDO MUNDIAL!\nPublicado por Ana Pérez en 22:08\nGure eskola andereño eta maisu batzuk izugarrizko antzerkia prestatu zuten guk ondo pasatzeko eta, benetan, lortu zuten.\nBerriro ikusi nahi zenukete? Hemen duzue! Gainera geure klaseko baten bat ere agertzen da!\nLabanak hauek jabea bilatzen dute\nGURASOENTZAT - PARA LAS FAMILIAS\nLabana hauek jabea bilatzen dute, lehenengo jaunartzearen ospakizunean ahaztuta geratu ziren eta! Hiru familia ezberdinetakoak dira.\nEstos cuchillos buscan a sus dueños, se quedaron olvidados en la celebración de la primera comunión. Son de tres familias diferentes.\nPublicado por Ana Pérez en 17:10\nZelanda Berriko abestia\nGogoratzen duzue aurten ikasi dugun abesti hau? Zelanda Berrikoa da eta dibertigarria izan da, ezta? Hemen daukazue proba.\nPublicado por Ainhoa Arroyo en 10:58\nPublicado por Ana Pérez en 15:28\nPublicado por Ana Pérez en 11:12\nInformatika eta mate, dena batera!\nKaixo, Ane, Mohamed eta Maider gara.\nBeste egunean informatika gelan geuden eta gure andereñoak esan zigun poligonoei buruzko power point bat egitea.\nBatzuk poligonoekin hasi ziren, beste batzuk trianguluekin hasi ziren. Gehienok bikoteka egin zuten. hemen dituzue geure lanak. Espero dugu gustatzea!\nPublicado por Ana Pérez en 23:48\nBihar denok berdez jantzita!!\nBihar eskolara denok berdez jantzita joango gara "Día del medio ambiente" ospatzeko.\nBeraz ez ahaztu eta ahal baduzue irakurtzen ari zaretenok abisua pasatu klaseko besteei korreoz, whatsappen bidez...\nPublicado por Ana Pérez en 22:03\nPublicado por Ana Pérez en 17:17\nPublicado por Ana Pérez en 12:41\nPublicado por Ana Pérez en 20:48\nPublicado por Ana Pérez en 20:34\nIkerrek eginiko esperimentua\nGogoratzen bazarete batzuk naturaren esperimentua egin dute eta horrexegatik ni animatu naiz eta egin dut.\nEspero dut nire argazkiak gustatzea.\nEgin esperimentua, oso dibertigarria da!\nPublicado por Ana Pérez en 13:11\nKaixo danoi. Nik eztiaren experimentua egin dut. Ez dakit ea ondo ikusiko den.Espero dut gustatzea eta ondo pasatzea bideoa ikusten. Ea gustatzen zaizuen!!! Baina ez bazaizue gustatzen ez da ezer gertatuko. (Teresa)\nPublicado por Ana Pérez en 18:14\nMaiderrek paperarekin egindako esperimentua\nMaider naiz eta esperimentu bat egin dut.\nBideo honetan ikusiko duzue nola egiten dudan eta zenbat materialak behar ditugun. Nik uste dut oso interresgarria dela eta gustatuko zaizuela.\nNik esperimentu hau egin dut zeren nengoen nire etxean egiten esperimentuak ta pentzatu dut ondo zegoela bideo bat egitea .\nPublicado por Ana Pérez en 17:36\nNaturako esperimentua Mariak egindakoa\nNaturako gaian bi esperimento zeuden. Nik bat erakutsiko dizuet.\nBakarrik edalontzi bat,ura, plater bat eta kandela bat behar duzue.\nEspero dut gustatzea eta animatzea egiteko.\nPublicado por Ana Pérez en 09:10\nPublicado por Ana Pérez en 08:55\nJuanen power pointa, neurriak lantzen\nKaixo Juan naiz. Egin dut power point bat ( medir longitudes, capacidades y masas)\nEspero dut asko gustatzea.\nPublicado por Ana Pérez en 08:58\nMailalen eta Maiderren esperimentua\nGuk naturarako esperimentua egin dugu.\nGure bideoan ikusiko duzue zeintzuk diren erabili ditugun elikagaiak.\nEspero dugu gustatzea eta honekin animatzea zuek ere esperimentu gehiago egiteko.\nBinaka lan egiten, batak besteari azaltzen eta laguntzen!\nGaur maten "longitud, masa eta capacidad" ikasi dugu.\nAnak, gure andereñoak hiru fitxa eman dizkigu eta bikotez edo hirukotez egin ditugu. Horrek parte onak eta parte txarrak ditu.\nParte on bat gustatzen zaigula da eta horrela ikasten dugu modu dibertigarri batez. Parte txar batzuk dira batzuetan asko kostatzen zaigula eta ez garela adostatzen.\nAndereñoak paper batean ariketen erantzunak jartzen ditu. Guk ariketa bat amaitzen dugunean tarimara joan behar gara ondo edo txarto egin dugun begiratzera. Ondo badugu beste ariketa bat egiten dugu eta txarto badugu zuzentzen dugue ta joaten gara berriro tarimara begiratzera.\nOso ondo pasatzen dugu (Iker, Lucía eta June)\nPublicado por Ana Pérez en 11:38\nPoligonoei buruzko power point-a Junek egindakoa\nKaixo June naiz eta maten poligonoak ematen ari gara.\nHorrexegaitik power point bat egin dut. Maten poligonoei buruz gauza asko ikasi dugu. Adibidez: poligonoak, cuadrilateroak, triangeluak, circunferenciak eta borobilak.\nEspero dut gustatzea eta horrela ikastea.\nPublicado por Ana Pérez en 18:25\nPublicado por Ana Pérez en 15:55\nPublicado por Ana Pérez en 09:07\nPaula, Maria eta Uxueren esperimentua\nGaur natur klasean dentsitatea lantzen ari gara eta esperimentu bat egin dugu. Esperimentua hau da. Espero digu asko gustatzea esfortsu handia egin dugu eta!\nPublicado por Ana Pérez en 12:17\nKaixo Mirari naiz, eta Natureko esperimetuari buruz hitz egingo dizuet.\nEgiteko ,eztia, ura eta olioa behar nuen.\nLehenego, eztia bota nuen, gero ura eta azkenik olioa.\nHori egin eta gero nahastu nuen.\nAzkenik, bost minutu gutxi gora behera itxaron nuen eta konturatu nintzen eztia urtu egin zela urarengatik, eta olioa goian geratu zen zeren urak dentsitate gehiago dauka olioa baino.\nHemen daukazue argazki batzuk.\nZuen gustokoa izatea espero dut!!!\nPublicado por Ana Pérez en 12:16\nJon Anderren esperimentua\nKaixo! Hemen duzue bideoa. Osagaiak: 2 aktimel zaharrak, kepchup, ura, gatza eta olioa. Objetiboa da nola aldatzen den. Espero dut gustatzea. Agur\nPublicado por Ana Pérez en 16:19\nKaixo, June naiz. Naturan nahasteak latzen hasi gara eta horrexegatik esperimentu baten artikulu bat egin dut. Espero dut interesgarria izatea eta gustatzea.\nArgazki honetan ikusten da behean eztia dagoela. Eztiaren gainean ura dago. Eta uraren gainean olioa dago. Nahastu gabe dago.\nHemen ikusten da nahastuta dagoela. Goilara batekin nahastuta dago.\nEre ikusten da olioa beti goia geratze dela. Gero uzten baduzu bost edo hamar minutu ikusiko duzue.\nHamar minutu itxaron ondoren, ura eztiarekin nahastu da. Baina olioa goian jarraitzen du.\nPublicado por Ana Pérez en 12:37\nPublicado por Ana Pérez en 18:02\nPublicado por Ana Pérez en 16:59\nGuggenheim Museoan bisita egiten\nGaur, maiatzaren 3an Guggenheim museora joan gara Paularen amarekin.\nBi taldetan egon gara: Ruth monitorearen taldekoak eta Alazne monitorearen taldekoak.\nLehenego altzairuzko laberito bat ikusi genuen eta esan ziguten laberinto urteak pasa eta gero kolorez aldatzen dela. Gero artelan abstrakto batzuk ikusi ditugu eta azaldu digute nola egingo genuke gure tailerra. Lehenengo koloreak jarri ditugu eta gero paperak eta abar eta abar.\nOso artelan poliatk atera dira eta oso ondo pasa dugu! Hemen duzue bideo bat gure artelanekin.\n(Natalia, Maialen eta Alvaro)\nPublicado por Ana Pérez en 20:44\nKalean irakurtzea aukera polita da!\nAndereñoak esan zigun egun batean liburutegira edo kalera irakurtzera joango ginela.\nGaur, maiatzaren 4an, Jado plazara joan gara irakurtzera.\nAukera bat zen familia gonbidatzea eta guraso batzuk animatu dira.\nJado plaza ez zen aukera bakarra. Eguraldi txarra egiten duenean liburutegina edo klaseaqn geratu ahal ginen irakurtzen.\nHorren apartez, Jado plazara joan gara jendea konturatzeko irakurtzea ondo dagoela.\n(Teresa, Jon eta Hugo)\nPublicado por Ana Pérez en 09:30\nPublicado por Ana Pérez en 18:22\nPublicado por Ana Pérez en 21:05\nMaider eta Maria matematiketan lanean\nKaixo, María eta Maider gara eta pentsatu dugu matematican gauza asko egin dugunez errepasatzeko power point bat egin dizuegu. Da test modukoa eta esfortsu asko egin dugu, horregaitik espero dugu gustatzea.\nPublicado por Ana Pérez en 15:58\n2016(e)ko apirilaren 26(a), asteartea\nSAME hitzak hauxe esan nahi du: Semana de Acción Mundial por la Educación.\nEgin esan, sorte handia daukagu zeren ume batzuk ez daukate eskolarik, lan egin behar dute...\nEta gure eskolan ospatzen ari gara SAME astea, saiatzen munduan ume gehienak eskolara joateko.\nGaur informatikan power pointeko diapositibak egin ditugu eta andereñoak guztien diapositibak elkartu ditu. Oso polita geratu da!\n(Paula, Julene eta Juan)\nGARRANTZITSUA: ASTEKO SINBOLOA ATERKI BAT DA!\nPublicado por Ana Pérez en 19:06\nPublicado por Ana Pérez en 15:57\nPublicado por Ana Pérez en 12:06\nAndrea - Aragoi ibaia\nKaixo, Andrea naiz eta Aragoi ibiaiari buruz egin dut lana.\nEspero dut asko gustatzea!\nPublicado por Ana Pérez en 16:49\nSemana de la diversidad (3)\nEta hemen dituzue ikusi eta abestiriko kantak\nPublicado por Ana Pérez en 15:53\nEtiquetas: musika, tutoretza\nSemana de la diversidad (2)\nHemen dituzue geure ideiak aniztasunari buruz.\nPublicado por Ana Pérez en 15:40\nAstelehen honetan gimnasian gure elastikoarekin jolas bat egin genuen. "gallinita ciega" izeneko jokua egin genuen.\nOso joku dibertigarria zen eta gainera ere ikasi genuen denok desberdinak garela.\nMusikan "Maite zaitut" kanta ikusi genuen gorren keinuekin.\nTutoretzan ipuin bat ikusi genuen deitzen zena "por cuatro esquinitas de nada". Ipuineko protagonista cuadradito zen. Cuadradito berezia zen bakarrik bera zelako laukidun bakarra. Redonditoek egiten zuten dena cuadradito etxean sartzeko baina ez zen funtzionatzen. Baina azkenean bazterrak moztu zituzten eta holan cuadradito sartu zen etxean.\nEta bideo hori ikusiz gero, konturatu ginen denok desberdinak garela.\nEta horri buruz antzerki bat egin genuen. Hau da, "GU ADAPTATU BEHAR GARA!(Noel, Mirari eta María)\nPublicado por Ana Pérez en 12:18\nEtiquetas: heziketa fisikoa, musika, tutoretza\nLucas - Valdavia ibaia\nKaixo klasea, Valdaviaren power point-a asko kostatu zait eta espero dut zuei asko gustatzea.\nValdavia ibaia nire herritik pasatzen da.\nPublicado por Ana Pérez en 17:09\nBinaka lan egiten, batak besteari azaltzen eta lag...


Ingurumena, kalitatea eta segurtasuna kudeatzeko sistema guztiak betetzen ditugu. Etorkizunaren zimenduak dira.\nConstrucciones Amenabar, S.A.k egindako jardueren prozedurak bere Osoko Kudeaketa Sisteman agertzen dira, urtero AENOR kanpoko erakundeak eta aldizka barnean ikuskatua.\nConstrucciones Amenabar, S.A.ren Osoko Kudeaketa Sistemak enpresan Kalitatearekin, Ingurumenarekin eta Lan Arriskuen Prebentzioarekin zerikusia duten gauza guztiak biltzen ditu, eta sistema obran aplikatzeko, sistemari egokitutako Osoko Kudeaketa Plan bat dugu diseinatuta.\nSistema prozeduraz eta jarraibidez osatuta dago, lan-sistema azaltzen dutenak Enpresaren Kudeaketatik hasi eta Obraren Kudeaketaraino, bere plangintzatik eta jarraipenetik azken kontrol eta akatsen zuzenketaraino; horrela, sistemaren etengabeko hobekuntza lortzea dugu helburu. Jarduera horien erakusgarri, eraikuntza-jardueran zehar sortutako formatu eta erregistroak ditugu.\nSistemak aldizka egiten diren sailetako barne-ikuskatzeak jasotzen ditu, bai eta bere obretakoak ere, adostasun ezak aurkitzeko eta beharrezkoak diren ekimen zuzentzaile/prebentiboak hartzeko, horrela etengabeko hobekuntza-sistema edukitzeko.


Lehen Hezkuntza 3-4: TORNOLAKO BI ERREKA: PENADEGI-EPELE, PORTUBURUKO ARAZTEGIA\nTORNOLAKO BI ERREKA: PENADEGI-EPELE, PORTUBURUKO ARAZTEGIA\nTxanelako 5 gaia "URA BIZITZAREN ITURRI", lantzen ari gara. Hori dela eta Oiartzungo araztegia ikustera joan gara, Xabier Arruti Uretako arduradunak, azalpenak eman dizkigu.\nTornolako bi errekatxok, Epele eta Penadegikoak, hornitzen dute Oiartzungo herritarron demanda. Erreketako ura Portuburuko araztegira nola hartzen den, nola dekantatzen duten (ugertasuna kendu, iragazi), produktuen bidez nola garbitzen den, hondarretan nola iragazten den eta nola desinfektatzen den erakutsiko digu Xabierrek.\nOndoren Arrietako biltegian izan gara, Oiartzungo ur gardena ikusteko aukera izan dugu 5.200 m3 edukiera duten bi "piszina" ikusi ditugu. Hodi bitartez nola iristen den depositora eta hodi bitartez ura nola heltzen den etxeetara adierazi digu Xabierrek.\nDatorren astean Añarbek Loiolan duen araztegia bisitatuko dugu, etxeetako ur zikina nola garbitzen den eta zikloa nola hasten den ikusteko parada izango da. Gehiago jakin nahi izan ezkero, udala informatzen aldizkarian erreportajea dator "Ura, Oiartzungo urre gardena" izenpean.\nHamaika telebistak grabatutakoa honako estekan ikus daiteke. http://www.hamaika.tv/tb/bideo/10004403\n@jarotzena. Argazkien leihoa gaia. Blogger zerbitzuak eskainia.


Zigarro-salmenta %4,2 jaitsi zen Tabakoaren aurkako Legearen lehen hilabetean | Consumer\nZigarro-salmenta %4,2 jaitsi zen Tabakoaren aurkako Legearen lehen hilabetean\nDatu horiek bat datoz Osasun eta Kontsumo Ministerioak legea onartu aurretik zituen itxaropenekin.\narabera: Igandea, 2006ko otsailaren 26a\nZigarro-salmenta 305,4 milioi unitatera iritsi zen urtarrilean, tabakoaren aurkako legea aplikatu zen lehen hilabetean. Horrek esan nahi du sektore horretan %4,2 jaitsi dela aurreko urteko aldi berarekin alderatuz gero, Tabako Merkaturako Ordezkaritzak emandako datu ofizialen arabera.\nBalioari dagokionez, salmentak %12 jaitsi ziren, 623,4 milioi euroraino.\nJaitsiera horiek bat datoz Osasun eta Kontsumo Ministerioko arduradunen itxaropenekin; izan ere, Tabakismoari Aurrea Hartzeko Legea onartu aurretik, tabako-kontsumoa asko jaitsi zen 2006. urtean, lege-testua indarrean sartu zenean eta Gobernuak tabakismoaren aurkako borrokan aurrera egiteko neurri fiskalak ezarri zituenean.\nUrtarrilean izandako zigarro-salmenten beherakadak baieztatu egin dezake joera-aldaketa, 2005eko ekitaldian %0,6ko jaitsiera txiki bat izan zela iragartzen baitzuen. Ekitaldi horretan, zigarro-kopuruak behera egin zuen lehen aldiz bost urtean. Ordura arte, urteko zigarro-salmentek gora egin zuten (%1,9 2000n, %2,7 2001ean, %0,8 2002an, %1,9 2003an eta %1 2004an).\nKomisiodunaren datuen arabera, Altadis zigarreten merkatu-kuotaren rankingaren buru da, Ducado Rubio markarekin (urtarrilean, merkaturatutako kaxa guztien %16,38), eta merkatuan duen sartze-maila nabarmen igo da.\nKutxazainak saltzeagatik, Philip Morrisen Marlboro marka bigarren tokian dago (%16,34), merkatu-kuotaren bi puntu portzentual galdu ondoren. Ondoren, Chesterfield dago, baita AEBetako tabako-ontzia ere (%9,25), 3,1 puntuko kuota utzi baitu.\njaitsiera salmenta zigarriloak


Jakin-minagatik ziurtagiria - Sakana - Guaixe.eus\nGuaixe 2019-05-21 15:40\nZiurtagiria jaso zuten gazteak agintariekin batera. Argazkia: Nafarroako Gobernua.\nJakiunde, Zientzia, Arte eta Letren Akademiak antolatutako zikloan parte hartzeagatik Altsasuko institutuko hiru ikaslek ziurtagiria jaso dute.\nDozena bat ikastetxeetako 41 ikaslek parte hartu dute Jakin-mina zikloan ikasturte honetan. Parte hartzeari buruzko ziurtagiriak Maria Solana Hezkuntza kontseilariaren eskutik jaso zituzten ostiralean. Hartzaileen artean Altsasu Bigarren Hezkuntza Institutuko Naroa Carrasco Macho, Irune Lizarraga Ibañez de Opakua eta Enara Vazquez Rodriguez zeuden.\nZikloan parte hartu duten ikasleek, ikastorduetatik kanpo bost saiotan parte hartu dute eta hainbat gairen inguruko ezagutza jaso dute: zaintzaileak, etika, ekonomia utopikoa eta distopikoa, pertsonalizatutako medikuntza, animalien letrak edo politika komunikazioa. Saio horiek, besteak beste, Nafarroako Unibertsitate Publikoko, Nafarroako Unibertsitateko, Vienako Medikuntza Unibertsitateko edota Euskal Herriko Unibertsitateko adituek eman dizkiete.\nZientzia, Arte eta Letren Akademiak, Jakiundek, zortzigarren urtez antolatu du Jakin-mina zikloa. Jakiundeko presidente Jesus Mari Ugaldek ikasle parte-hartzaileak zoriondu zituen ostiralean, eta “hoberenen eskutik zientzia eta teknologiara hurbiltzeko aukerak baliatzeko beharra” nabarmendu zuen.\nAlfredo Alvaro Igoa 2018 ots 16 Sakana\nJakin-mina: gazteen garapen intelektuala eta pertsonala babesteko Jakiunderen proposamena da. Itzal handiko hainbat adituren hitzaldi eta erakustal...


Musikas | Culture\nMusika irakaskuntza Errobi elkargoan\nErrobiko lurraldean, musikaren irakaskuntza, itxura anitzeko adarrak biltzen dituen Musikas elkarteak proposatzen du.\nTikia eta handia, hasiberria edota goi mailakoa izan, pertsona oroko musika tresna bat jotzen ikasi dezake, musika egiteko gogoa pizteko jarduerak edota musika-formakuntzak segitu ditzakete, tailer eta praktika kolektiboetan parte hartu dezakete...horretarako prestatua den eta arlo horretan esperientzia duen talde pedagogiko batekin.\nMusika tradizionalak, gaurko musikak, haur koroak, harmoniak...adar bakoitzak bere estetika propioa du. Elkarlanean arid dira ere, beren unibertsoak nahasteko, kontzertuak antolatuz edo sorkuntza bultzatuz.\nEsperientzien partekatzea eta truketa sorkuntzarako ezinbesteko motorra dira eta Musikasen egitasmoaren muinean atzematen dira. Irakasle bakoitzak bere hunkitua ekartzen du eta elkarren artean osatu egitasmo pedagogiko batek ekarpen aberatsak eta egituratuak ahalbidetzen ditu.\nAdar desberdinak lurralde osoan finkatu dira.\nBiez bat : gitarra klasikoa eta flamenko moldeko gitarra, gitarra akustikoa, gitarra elektrikoa, pianoa, saxofoia, helduendako abesbatzaBasusarrin. Haurrendako musika formakuntza (gogoa pizteko jarduerak, lehen irakaspenak, solfeoa, kantua).\nErrobiko kaskarotak : atabala, trikititxa, panderoa, saxofoia, txistua, eskusoinua, gaita Uztaritzen.\nHaizea : saxofoia, pianoa, bateria, percusioak, harmonika, baxua, gitarra, biolina, ordinagailuz lagunduriko musika, helduendako abesbatza eta kantuan lehen irakaspenak, musika ikasteko gogoa pizteko jarduerak, musika formakuntza helduendako Uztaritzen.\nSoinu ttiki : trikitxa, panderoa, alboka Ezpeletan.\nLapurtarrak : Haurrendako abesbatza Uztaritzen.\nMusikarentzat : pianoa, tronboia, tuba,bateria, perkusioak, klarinetea, saxofoia, flauta, tronpeta Kanbon.\nInskripzioak izanen dira 2020ko uztailaren 1etatik urriaren 1era.\n- Izen emaite fitxa\n- Izen berremaite fitxa\nTél : +33 (0) 7 69 21 90 67 / +33 (0) 6 30 83 87 93


Libe. Alaine Agirre Garmendia. Elkar.eus\nLibe eta Maren elkarrekin dabiltza, eta gustura gainera. Hala ere, Libek ez du harreman bakarrean itxita egon nahi; libre bizi izan da beti, horretan sinesten du, eta horrela sentitu nahi du aurrerantzean ere. Mareni aipatu nahi lioke gaia, aipatu behar lioke, baina ez daki nola egin, ez dio min eman nahi? Bizitzak etengabe aldatzen gaitu eta hartzen ditugun erabakiek ezinbestean markatzen gaituzte, aukera bakoitzean zerbait irabazten delako, baina baita zerbait galdu ere.


Gazta urdina - Gastronomía Vasca: Escuela de Hostelería Leioa\nGazta honen bereizgarri nagusia lizunak dira. Lizunek kolore berdexka edo urdinxka ematen diote gaztari. Lehen begiratuan, nazka gehien eragin dezakeen barietatea izan daiteke bere kolorea eta usaina direla eta (deskonposizio usaina gogorarazi dezake). Hala eta guztiz ere, bere zaporea gazta maitatzen dutenen gustukoenetakoa da.\nLizunak ugal daitezen, oso leku hezeetan gorde behar da gazta, normalean %90ko hezetasuna duten tokietan. Kobazuloak beti izan dira horretarako leku aproposak. Gaztan ugaltzen diren lizunak normalean Penicillium motakoak dira, eta lizun askok gaztaren izen bera jasotzen dute, esate baterako, Penicillium camemberti (camembertaren azalean) edo Penicillium roqueforti (roquefortaren azalean). Sinistu ohi da gazta horiek zizareak edo larbak dituztela baina hori gezurra da; Cerdeñako gaztak aldiz, zizareak ditu.\nRoquefort gazta, “gazten erregea” deitua, Frantziako Roquefort-sur-Soulzoneko kobazuloetan ekoizten da, babestutako jatorri-deituraren arabera.\nLizunak edukitzeagatik famatuak diren beste gazta batzuk hauek dira: Asturiasko Cabrales gazta, Ingalaterrako stiltona, edo Italiako gorgonzola. Azken horrek bi barietate ditu, bat gozoa (baina pixka bat garratza), eta bestea zapore bizagoa eta garratzagoa duena.\nGantz azido aseak 17.6 g\nGantz azido monoasegabeak 8.2 g\nGantz azido poliasegabeak 0.77 g\nKolesterola 88.0 mg\nKaltzioa 526.0 mg\nZinka 4.1 mg\nA bitamina 290.0 ug\nAzido folikoa 40.0 ug\nGatza (Sodioa) 787.0 mg


Mas Gastronomia 2014 sariak | Gastrofesta\nEka 12, 2014 | Oraitz García Recondo | No comment | Berriak\nEl Diario Vascok urtero egiten duen legez, atzokoan ospatu zen Mas Gastronomia 2014 sari banaketa, Donostiako Tenis Ondarreta jatetxean. Bertan, koktel bikain eta afari lege ona egiteko aukera izan genuen. Horreta gain, sarituen arrakasta ere txalotu eta omendu genuen.\nFesta, Tenis Ondarretako terraza ikusgarrian hasi zen, bertatik Kontxako badia guztiaz gozatzeko aukera genuen, gainera, koktel bikain bat eskain ziguten, honako pintxoek osatutakoa:\n- Alvaro Parraren urdaiazpikoa labanarekin moztua.\n- Bikote tosta Olasagasti antxoak eta Corpa bokeroiekin.\n- Gilda tradizionalak.\n- Ganbka tenpuran Toban Djan saltsarekin.\n- Vela Nafarroako zainzuriak, zainzurien mahonesarekin.\n- Olasagasti Iparraldeko Hegaluzea piper erreekin.\n- Luma Gorri txitxiburruntzia erretako baratxuriarekin.\nBehin koktela amaituta, Tenis Ondarreta jatetxeko sukaldari taldeak prestatutako afari bikainaz gozatzeko prest ginen. Honako plater hauek dastatzeko aukera izan genuen:\n- Sandia, feta gazta eta tipula morea entsalada.\n- “Gines e hijos” legatza, txanpinoi salda gainean.\n- Goyaren azpizuna, Vela kristal piper eta nekazal-pataten salteatuarekin.\n- Gorrotxategiren irlandar kafe tarta.\nBehin azkenburukoa zerbitzatua, sari-banaketari ekin zitzaion. Aurtengoan hamahiru establezimendu saritzen zituzten Mas Gastronomia 2014 sariek. Horiei, Keler Sari Nagusia gehitu beharko genieke, ekitaldira gerturatuko guztiek aukeratutakoa.\nLehenengo saria jasotzeko eta sari-banaketa hasiera emateko ardura, Ganbara jatetxeko Amaia Ortuzar eta Nagore Martinezek izan zuten. Aurtengoan 30. urteurrena du Donostiako Alde Zaharreko jatetxe horrek, eta hor jarraitzen du bertara gerturatzen den oro gozarazten. Saria eman zieten Juan Mari Arzak eta Javier Bereziartuak (Portuetxe).\nOholtzara igotzen bigarrena izan genuen Iñaki Hernandez, Irungo Olaberria auzoan kokatua dagoen Trinkete Borda Erretegiak 25. urteurrena duelako aurtengoa. Saria banatzeko ardura izan zuten Pablo Loureiro (Casa Urola) eta Luis Mari Bujandak (Abarka).\nErretegi mediatikoenari saria jaso zuen Zumaiako Bedua Erretegiak. Isabel Antia eta bertan ia bizi osoa lanean daraman Arantxa Lazkan zerbitzariak jaso zuten saria, “8 apellidos vascos” pelikulan agertzeagatik. Saria banatu zuten Francis Tamayo (La Perla) eta Iker Monzonek (Cafés Aitona).\nJoserra Calvok (Mugaritz) izan zuen gaueko laugarren saria emateko ohorea. Sari hori Santiago Soguerok jaso zuen, jantokiko zuzendari onenaren saria hain zuzen ere. Santiagok bikain zuzentzen du Bokado Mikel Santamaria jatetxeko jantokia. Zaragozan jaiotako gizaseme horrek Grupo Bokadorekin darama lanea, ia enpresa sortu zenetik.\nEszenatokira igotzen hurrengoa Alvaro de Jorge izan zen, Robin Food telebista saioaren izenean. Berak jaso zuen, David de Jorgek zuzentzen duen talde osoaren izenean, sukaldaritza eta gastronomia zabaltzeko saio onenari saria. Saria eman zioten Isabel Cortadi (Teledonosti) eta Iñaki Gorrotxategi (Gorrotxategi).\nJoxe Mari Aizega eta Iñigo Clementek (Basque Culinary Center) banatu zuten gaueko seigarren saria. Oraingoan, sariduna Kevin Patricio izan zen. Donostiako La Madame jatetxeko sukaldari bikain eta gazte honek, errealitate bihurtutako promesaren saria jaso zuen. Amerikar honek meritu handiz lortu du Donostian sukaldaritza kontzeptu berri bat ezartzea.\nArdoaren tratamendu onenari saria jaso zuen Asier Landak (Landa), Mendaroko kalexka batean kokatua dagoen jatetxe honetan, bazkari bikain eta upategi zaindu batekin gozatzeko aukera izango dugu. Saria eman zioten Pepe Dioni eta Joxean Eizmendik (Illarra).\nHumberto Segura eta Ramon Elizondok jaso zuten produktuaren tratamendu onenari saria, Donostiako erdigunean kokatua dagoen Antonio Tabernan egiten duten lan bikainarengatik. Saria jaso zuten Roberto Ruiz (Fronton) eta Joaquin Arratibelen (Divinus) eskutik.\nGaueko bederatzigarren saria jaso zuen Hondarribiako Arroka Berri jatetxeak, epaimahaiaren ustetan jatetxe honek baitu kartarik osatuena. Elena Arzak eta Anuska Ezkerrak (Eusko Jaurlaritzako Nekazaritza eta Arrantza sailburuordetzako komunikazio arduraduna) eman zioten saria Jesus Anzisar, jatetxeko arduradunari.\nIbilbide profesionalari Mas Gastronomia 2014 saria jaso zuen Tristan Montenegro eta Maite Sabadell bikoteak. Bikote horrek urteak daramatza ostalaritzan lanean, Donostiako establezimendu ezagunenetako batzuk bikain zuzentzen, arrakastaren irudi dira. Saria banatzen aritu ziren Emilio Gines (Pescados Gines) eta Hilario Arbelaitz (Zuberoa).\nZelaiako sagardogile-familia guztiak jaso zuen Sagardoaren Ohitura saria, Bittor Oroz (Eusko Jaurlaritzako Nekazaritza eta Arrantza sailburuordea) eta Jose Antonio Goyaren (Carnicas Goya) eskutik. Oholtzara saria jasotzera igo zen Gancerain familia osoa, Jose Antonio aita buru zutela, eta jarraian bere hiru alabak Maialen, Oihana eta Jaione.\n2013 jatetxe onenaren saria jaso zuen Ruben Trincadok (Mirador de Ulia) eta Mauro Vergarak (Equinoccio Bidaiak) eman zuten Jatetxe Onenaren Mas Gastronomia 2014 saria. Meritu izugarria du 25 urtean 3 Michelin Izarrekin mantentzea, eguneroko lan bikainaren isla da hori. Hori lortu du Arzak Jatetxeak, eta horregatik jaso zuen atzoko saria. Juan Mari eta Elena Arzak igo ziren oholtzara, eta Juan Marik bihotzaren erditik eta sukaldaritzaren barrenetik eskertu zuen saria.\nAzkenaurreneko eta azken sariek Getariara bidaiatu zuten. Lehenengoak, sukaldari bikain eta pertsona hobeago bat omendu zuen, duela gutxi zendu zen Elkano Jatetxeko Pedr Arregi. 50 urtetan egindako lanari esker, Elkano, gastronomia zaletu den ororentzat peregrinazio puntu bihurtu du. Gaur egun, ardura Aitor Arregi semeak darama, saria emozionatua jaso zuen berak. Argi utzi zuen saria jasotzean, bere aitaren etxea indar guztiarekin defendatuko zuela. Saria banatu zuten David Martinez (El Diario Vascoko zuzendari orokorra) eta Maite Sabadell (Balfegó).\nAzkenik, Keler Sari Nagusia, bertaratu ziren guztiek aukeratua, Elkano Jatetxean zuzentzen duen Arregi familiak jaso zuen ere, Elena de Lerak eman zien saria.\nLerro hauen bitartez Mas Gastronomia 2014 sariak jaso dituztenak zoriondu nahi ditugu. Bejondeizuela! Zorionak!


Irekia Eusko Jaurlaritza - Gobierno Vasco :: Gurasoek eragin handia dute kirolean semeek izaten duten jokabide bortitzetan\nGurasoek eragin handia dute kirolean semeek…\n\nGurasoek eragin handia dute kirolean semeek izaten duten jokabide bortitzetan Iturria: Irekia\n\nKirola egiteko ohitura eta jokabide bortitzak kirol lehiaketetan ikerketaren aurkezpena Iturria: Irekia\nEAEn, 10 pertsonetatik 6k kirola egiten dute\nElkarrizketatutako pertsonetatik %59k adierazi dute kirola egiten dutela, gehienek zaletasun moduan. Lurraldeka, Araban egiten da kirol gehien, bertan %68raino igotzen da kirola egiten dutela adierazten dutenen portzentajea, eta gutxien Bizkaian, bertan %54 dira. Kirola egiten duten gizonezkoen portzentajea nabarmen handiagoa da emakumezkoena baino, %65 %54aren parean; gainera, handiagoa da lehiaketa mailan kirola egiten duten gizonezkoen portzentajea ere.\nKirola egiteko ohitura eta jokabide bortitzak kirol lehiaketetan ikerketaren aurkezpena izan da gaur.\nGehien egiten den kirola “ibiltzea” da, %32k aipatu dute; bigarren lekuan “mendira joatea”, %17k; hirugarrenean txirrindularitza, %16k; eta laugarren lekuan, gimnasia edo aerobica eta igeriketa, %14k praktikatzen dute hauetako bakoitza. Lurraldeka, mendira joatea gehienbat Gipuzkoan aipatzen da, zehazki, lurralde horretan kirola egiten dutenetatik %27k mendira joaten direla esan dute.\nElkarrizketatutako guztietatik ia laurdenek (%22) diote kirola egiten duten adingabeko seme-alabak dituztela.\nEAEko biztanleen %52 kirol-lehiaketetara joan ohi da; %28 hilean bitan edo gehiagotan, eta %24 hiruhilabetean zehar baten batetan edo maiztasun gutxiagorekin. Jarraitzaile gehienak dituztenak, eskola-kirola ez diren eta sarrera ordaindu behar den kirol-lehiaketak dira, kirol-lehiaketetara joan ohi direnetatik %52. Eskola-kirola ez diren eta sarrera ordaindu behar ez den kirol-lehiaketetara %47 joaten dira, eta eskola-kirola ikustera %37; portzentaje hau %64ra igotzen da, kirola egiten duten adingabeko seme-alabak dituztenen artean.\nFutbola da ikuslego gehien erakartzen dituen kirola, hiru lurraldeetan eta ia lehiaketa eredu guztietan. Araban, eskola-kirolari dagokionez, saski-baloiak futbolak adinako jarraipena du, %44, eta eskola-kirola izan gabe eta sarrera ordainduta, %35ek jarraitzen dute saski-baloia, futbolaren %45aren parean. Gipuzkoan, pilota da kirol-profesionalean jarraitzaile gehien dituen bigarren kirola. Bestalde, Bizkaia da kirol-lehiaketetara joan ohi den pertsona portzentajerik handiena duen lurraldea, lehiaketa eredu guztietan.\nJOKABIDE BORTITZAK KIROL-LEHIAKETETAN\nBiztanleen %27 egon izan da publikoaren aldetik kirolarienganako hitzezko erasoak egon diren kirol-lehiaketetan.\nIkusi dituzten jokabide bortitz motetan arreta jartzen badugu, herritarren laurdenak baino gehiagok adierazi dute egon izan direla kirol-lehiaketetan non hitzezko erasoak egon diren publikoaren aldetik kirolariei (%27), publikoaren artean (%22) edo jokalarien artean (%20). Eraso fisikoei dagokionez, logikoki maiztasun gutxiagorekin, baina biztanleen %14k ikusi dituzte jokalarien artean, eta %7 egon izan dira publikoaren artean eraso fisikoak egon diren ikuskizunetan.\nBiztanleen %67k uste dute jokabide horiek orokorrean oso larriak direla, eta batez ere, eraso fisikoak badira; hauek, lau pertsonetatik hiruk baino gehiagok uste dute oso jokaera larriak direla.\nHeziketa falta nabarmentzen da jokabide bortitzen zergati nagusi bezala.\nZergatiak eta irtenbideak\nJokabide bortitzak egotearen zergatien artean, eskola-kirolaren kasuan, hauek dira nabarmendutakoak: “heziketarik eza” (%33), “kirolarien gurasoen agresibitatea” (%25), eta “gehiegizko lehiakortasuna“ (%12).\nEskolakoak ez diren lehiaketetan, jokabide bortitzak egotearen zergati nagusienak hauek dira: “heziketarik eza” (%27), “fanatismoa” (%18) eta “dagoen agresibitatea” (%15).\nElkarrizketatutakoen herena baino gehiagok (%38) uste dute kirolean ematen diren jokabide bortitzek gizartean dauden jokabide bortitzekin harreman zuzena dutela, eta %42k uste dute neurri batean behintzat hori horrela dela.\nEskola-kirolean dagoen bortizkeriaren balizko irtenbideak hauek dira: “kirolarien guraso eta senideentzako kontzientziazio ekimenak” (%30), “balioetan oinarritutako hezkuntza” (%30), “kirolarientzako hezkuntza ekimenak” (%13), eta baita ere, “zigor handiagoak ezarri behar direla ekintza bortitzentzat” uste dute elkarrizketatutakoen %11k.\nintervencion_integra_urruti... behera kargatu (10 MB)\nkortea_mutiloa_ekintza_bort... behera kargatu (0 Byte)\nkortea_mutiloa_kiroalde_kam... behera kargatu (0 Byte)\ntotala_mutiloa_ekintza_bort... 30 MB\ntotala_mutiloa_kiroalde_kam... 20 MB\n11tef5_deporte_eu.pdf 2 MB (application/pdf)\nVíctor Urrutia, Patxi Mutiloa